Cyfoeth Naturiol Cymru / Map perygl llifogydd ar-lein newydd\nMap perygl llifogydd ar-lein newydd\nllifogydd, mapiau, data, cymru\nGan Richard Weston\n01 Gorff 2015\nO heddiw ymlaen, bydd modd ichi gadarnhau eich perygl llifogydd, gweld yr ardaloedd sy’n elwa ar amddiffynfeydd rhag llifogydd a gweld pa ardaloedd a all gael rhybuddion llifogydd trwy ddefnyddio ein map perygl llifogydd ar-lein newydd.\nRoedd yr wybodaeth hon ar gael o’r blaen ar wefan Asiantaeth yr Amgylchedd, ond erbyn hyn rydym wedi ymgorffori ein syllwr map rhyngweithiol yn ein gwefan, fel y gallwch weld setiau data perygl llifogydd ar gyfer Cymru.\nRoedd llunio’r map perygl llifogydd ar-lein newyddyn golygu llawer iawn o waith, ond erbyn hyn mae gennym lwyfan y gallwn ei ddefnyddio i sicrhau y bydd mwy o wybodaeth ar gael ar-lein. Mae’r cam cyntaf hwn wedi sicrhau bod data sylfaenol am berygl llifogydd ar gael i atgynhyrchu’r wybodaeth a oedd ar gael cynt ar wefan Asiantaeth yr Amgylchedd.\nRydym wedi lansio hyn ar ffurf BETA er mwyn casglu adborth a fydd yn ein helpu i wella’r ffordd rydym yn datblygu ein mapiau ar-lein yn y dyfodol. Felly, cofiwch roi gwybod inni am eich profiad o ddefnyddio’r mapiau – y da a’r drwg.\nFel arbenigwr mewn rheoli perygl llifogydd, rydw i wedi arfer defnyddio offer mapio eithaf technegol fel rhan o’m swydd; ond wrth ddatblygu mapiau y gall pobl eu defnyddio ar ein gwefan, roedd yn rhaid inni sicrhau eu bod mor hawdd â phosibl i’w defnyddio.\nPa un a ydych eisiau gweld beth yw’r perygl llifogydd ar gyfer eich cartref newydd at ddibenion yswiriant, neu weld pa ardaloedd sy’n elwa ar amddiffynfeydd rhag llifogydd, rydym eisiau i’n mapiau fod mor ddefnyddiadwy â phosibl i bob un o’n cwsmeriaid.\nHefyd, roedden ni eisiau creu map sy’n cynnig mwy o swyddogaethau i’r defnyddwyr. O’r blaen, wrth edrych ar ddata perygl llifogydd ar gyfer Cymru ar wefan Asiantaeth yr Amgylchedd, un set ddata ar y tro yn unig yr oedd modd ichi ei gweld; ond gyda’r system fapio newydd hon, gallwch ychwanegu a dileu gwahanol haenau o fewn yr un syllwr map. Golyga hyn y gallwch weld yr holl ddata perygl llifogydd heb orfod symud i dudalennau gwahanol.\nCadwch olwg am fwy o ddiweddariadau’n ymwneud â mapiau ar-lein eraill sy’n berthnasol i bob agwedd ar waith CNC – ond yn y cyfamser, byddem wrth ein bodd yn clywed eich barn ynglŷn â defnyddio’r mapiau perygl llifogydd newydd.


Y Senario Gwaethaf\nYstyried sut y gall ofn ein rhwystro rhag byw bywyd llawn ac iach.\nRhaid i chi ofalu nad yw’r ‘chwedlau modern’ sydd wedi’u cynnwys yma yn rhy ‘agos at yr asgwrn’ i’ch cynulleidfa . Os hoffech chi ddefnyddio storiau eraill, fe allech chi chwilio am rai eraill. Lle da i ddod o hyd i rai yw’r wefan www.snopes.com.\nHefyd, efallai yr hoffech chi ddarllen yr adroddiad gan y mudiad Living Streets Organization am y nifer o blant ysgol sy’n cael eu cario mewn car i’r ysgol bob dydd. Mae’r erthygl honno i’w chael ar: www.livingstreets.org.uk/cms/downloads/0-1-final_backseat_children_report.pd\nEglurwch i’ch cynulleidfa yr hoffech chi ddarllen dwy stori y daethoch chi o hyd iddyn nhw yn y papurau newydd. Ychwanegwch eich bod wedi sylwi bod y ddwy stori yn rhai digon brawychus yn eu ffyrdd eu hunain, a bod y ddwy stori hefyd â rhywbeth yn gyffredin ynddyn nhw.\nRoedd gwr a gwraig o Newcastle ar eu gwyliau yn Sbaen. Un diwrnod, pan ddaethon nhw yn ôl i’w hystafell yn y gwesty, fe wnaethon nhw sylweddoli bod rhywun wedi bod i mewn yn yr ystafell. Er bod y ddau yn teimlo braidd yn annifyr wrth feddwl bod rhywun wedi bod yno’n chwilota trwy eu pethau, roedden nhw’n falch iawn o ddeall nad oedd dim wedi’i ddwyn o’r ystafell. Fe wnaethon nhw fwynhau gweddill eu gwyliau heb bryderu rhagor am y digwyddiad.\nHynny yw, nes yr aethon nhw adref a chael argraffu’r lluniau roedden nhw wedi’i tynnu gyda’r camera bach tafladwy roedden nhw wedi’i brynu i dynnu lluniau o’u gwyliau. Yng nghanol y lluniau ohonyn nhw ar y traeth ac ar eu teithiau o gwmpas yr ardal, roedd un llun doedden nhw ddim wedi’i dynnu. Llun o ddau ddieithryn yn eu hystafell oedd y llun. Neu i fod yn fwy manwl, llun dau ben ôl dieithr. Ac yn waeth na hynny, beth oedd wedi’i osod rhwng bochau’r ddau ben ôl oedd brwshys dannedd y gwr a’r wraig.\nMae rhai sy’n teithio ar fusnes yn America yn cael eu rhybuddio am gang o droseddwyr sy’n gweithredu yn y prif ddinasoedd yno, ac sydd wedi bod wrthi yn ddiweddar yn New Orleans, yn Unol Daleithiau America.\nMan cychwyn y drosedd yw pan fydd y trafeiliwr yn mynd i lolfa’r gwesty i gael diod ar ddiwedd ei ddiwrnod gwaith, ac mae dieithryn yn dod ato ac yn ymuno ag ef i sgwrsio ac yn cynnig prynu diod iddo. Y peth olaf mae’r trafeiliwr hwnnw’n ei gofio yw sipian y ddiod, a’r peth nesaf mae’n deffro yn ei ystafell yn y gwesty, yn gorwedd mewn bath llawn o ddwr a rhew. Mae nodyn wedi’i ysgrifennu a’i osod ar y wal o’i flaen, yn ei rybuddio rhag codi o’r bath, dim ond ffonio’r gwasanaethau achub.\nMae ffôn ar fwrdd bach yn ymyl y bath, i’r trafeiliwr alw’r ambiwlans. Mae’n galw’r gwasanaethau brys, sydd erbyn hyn yn gyfarwydd iawn â derbyn galwadau o’r fath, ac sy’n gyfarwydd erbyn hyn â throseddau o’r fath. Mae’r aelod o’r gwasanaethau brys sydd ar ben arall y ffôn yn gofyn i’r trafeiliwr orwedd yn llonydd, ac yn ofalus iawn, i deimlo a oes tiwb yn sticio allan o waelod ei gefn. Mae’r trafeiliwr yn dod o hyd i’r tiwb ac yn ateb, ‘Oes.’\nMae’r un sydd ar ben arall y ffôn yn ei rybuddio eto rhag symud ac yn dweud wrtho bod yr ambiwlans ar ei ffordd. Mae’r un a atebodd y ffôn yn gwybod bod un os nad dwy aren y trafeiliwr wedi cael eu dwyn o’i gorff tra roedd dan ddylanwad rhyw gyffur a roddwyd yn ei ddiod - wedi’u dwyn i’w gwerthu ar gyfer llawdriniaeth trawsblaniad anghyfreithlon.\nOs adroddwch chi’r storïau hyn yn ofalus, mae’n debyg y cewch chi ymateb o chwerthiniad nerfus, neu o fraw, gan eich cynulleidfa. Atgoffwch eich cynulleidfa fod rhywbeth yn gyffredin yn y ddwy stori. Efallai y gallech chi ofyn am awgrymiadau.\nWedi i’ch cynulleidfa geisio awgrymu cysylltiadau posib rhwng y ddwy stori arswydus yma, dywedwch wrthyn nhw mai’r prif beth sy’n gyffredin rhyngddyn nhw yw mai celwydd yw’r ddwy. Does dim un o’r storïau’n wir!\nMae’r storïau hyn yn bethau rydyn ni’n eu galw’n ‘chwedlau modern’ neu’n ‘urban myths’– storïau arswyd ydyn nhw sy’n cael eu pasio o’r naill i’r llall ac yn cael eu hymestyn bob tro y maen nhw’n cael eu hailadrodd. Rhyw fath o lên gwerin ydyn nhw, storïau sy’n cael eu hadrodd gyda’r bwriad o frawychu’r un sy’n gwrando neu beri gofid iddo. Ac ers pan mae mynediad i’r rhyngrwyd wedi dod yn beth cyffredin, mae storïau o’r fath wedi bod ar gynnydd.\nYn wythnosol, mae mwy a mwy o storïau newydd a brawychus yn cael eu hanfon i filiynau o bobl trwy gyfrwng yr ebost – yn hollol anwir, ond er hynny’n peri gofid. Maen nhw’n storïau sy’n ymwneud â firysau, gweithgareddau troseddol a digwyddiadau treisgar wedi’i cyflawni yn erbyn dioddefwyr di-feddwl-ddrwg. Mae’r papurau newydd yn cael gafael arnyn nhw, ac maen nhw’n argraffu llawer o storïau sydd ddim yn wir hefyd, gan honni eu bod yn ffaith, ac mae hynny’n creu rhagor o paranoia.\nYn ein hisymwybod mae’n debyg ein bod i gyd yn sylweddoli mai celwydd yw stori o’r fath, neu o leiaf stori wedi’i hymestyn tu hwnt i bob rheswm. Ond, mae’n hawdd iawn i’r meddwl dynol amlhau ein hofnau, a pheri i ni ddychmygu pob math o bethau drwg a allai ein niweidio.\nFe allech chi awgrymu mai un enghraifft o hyn yw’r ffordd mae rhieni yn mynnu danfon eu plant i’r ysgol yn y car, am eu bod yn pryderu y gallai rhywbeth ddigwydd i’w plant at ar y ffordd i’r ysgol neu ar y ffordd adref - rhywbeth fel cael eu cipio neu eu cam-drin gan ddieithriaid. Yn ystadegol mae’r ofnau hyn yn ddi-sail, ond mae penawdau papur newydd a chwedlau modern fel y rhai rydyn ni wedi bod yn sôn amdanyn nhw yn creu ‘hinsawdd o ofn’.\nYn ôl arolwg a wnaed yn 2007 daethpwyd i’r casgliad ‘that the outside world is both a more dangerous place for children and a less protected one is having a profound effect on the way that parents are bringing up their children.’\nY gwir yw bod plant erbyn hyn mewn mwy o berygl oherwydd y cynnydd sydd mewn trafnidiaeth am fod y rhieni’n pryderu! Dyma ddyfyniad o adroddiad o astudiaeth a wnaed ar blant dro yn ôl:\n‘Far more people are killed by strangers behind the steering wheel of a motor vehicle than are killed by strangers on foot. Danger should be removed from children rather than children from danger.’ (Mayer Hillman, One False Move … A Study of Children’s Independent Mobility, 1991)\nCeisiwch bwysleisio’r ffaith bod llawer ohonom yn colli llawer o brofiadau mewn bywyd oherwydd ofn a phryder. Mae mynd o flaen gofid a phroblemau yn gallu ein parlysu a’n gwneud yn ddisymud, ac mae hynny’n drueni ac yn wastraff ar yr holl cyfleoedd sydd ar gael i bob un ohonom.\nFe ddywedodd Franklin D. Roosevelt, Arlywydd Unol Daleithiau America a arweiniodd y wlad i’r Ail Ryfel Byd: ‘The only thing we have to fear is fear itself – nameless, unreasoning, unjustified, terror which paralyses needed efforts to convert retreat into advance.’\nAc fe ddywedodd y Pab John XXIII: ‘Consult not your fears but your hopes and dreams.’ Peidiwch â byw ar eich ofnau, yn hytrach ystyriwch eich gobeithion a’ch uchelgeisiau.\nFelly, y tro nesaf y byddwch chi’n clywed stori frawychus neu’n darllen stori ofnadwy yn y papurau newydd, neu’n derbyn stori trwy e-bost, sy’n peri gofid i chi, cofiwch am y pethau hyn y mae’r bobl yma wedi’u dweud. Cymrwch eu cyngor.\nDdylai dim braw fod mewn bywyd i Gristnogion. Yn ôl yr hyn a ysgrifennodd awdur Salm 27, mae bod â ffydd yn Nuw yn cael gwared ag ofn a braw, ac mae’n rhoi cyfle i ni fyw ein bywydau heb bryderu:\nYr Arglwydd yw fy ngoleuni a’m gwaredigaeth, rhag pwy yr ofnaf? Yr Arglwydd yw cadernid fy mywyd, rhag pwy y dychrynaf?\nPan fydd rhai drwg yn cau amdanaf i’m hysu i’r byw, hwy, fy ngwrthwynebwyr a’m gelynion fydd yn baglu ac yn syrthio.\nPe byddai byddin yn gwersyllu i’m herbyn, nid ofnai fy nghalon; pe doi rhyfel ar fy ngwarthaf, eto, fe fyddwn yn hyderus.\nUn peth a ofynnais gan yr Arglwydd, dyma’r wyf yn ei geisio: cael byw yn nhy yr Arglwydd holl ddyddiau fy mywyd, i edrych ar hawddgarwch yr Arglwydd ac i ymofyn yn ei deml.\nOherwydd fe’m ceidw yn ei gysgod yn nydd adfyd a’m cuddio i mewn yn ei babell, a’m codi ar graig.\nAc yn awr, fe gyfyd fy mhen goruwch fy ngelynion o’m hamgylch; ac offrymaf finnau yn ei deml aberthau llawn gorfoledd; canaf canmolaf yr Arglwydd.\nGwrando arnaf, Arglwydd, pan lefaf; bydd drugarog wrthyf, ac ateb fi.\nDywedodd fy nghalon amdanat ‘Ceisia ei wyneb; am hynny ceisiaf dy wyneb, O Arglwydd. Paid â chuddio dy wyneb oddi wrthyf, na throi ymaith dy was mewn dicter, oherwydd buost yn gymorth i mi; paid â gwrthod na’m gadael, O Dduw, fy Ngwaredwr.\nPe bai fy nhad a’m mam yn cefnu arnaf, byddai’r Arglwydd yn fy nerbyn.\nDysg i mi dy ffordd, O Arglwydd, arwain fi ar hyd y llwybr union, oherwydd fy ngwrthwynebwyr.\nPaid â’m gadael i fympwy fy ngelynion, oherwydd cododd yn f’erbyn dystion celwyddog sy’n bygwth trais.\nYr wyf y sicr y caf weld daioni’r Arglwydd yn nhir y rhai byw.\nDisgwyl wrth yr Arglwydd, bydd gryf a gwrol dy galon a disgwyl wrth yr Arglwydd.\nGweddïwn y gwnei di ein gwarchod a’n cadw rhag ofn a phryder.\nAmddiffyn ni â’th darian amddiffynnol, fel na fydd ofn dim arnom.\nHelpa ni, O Dad, i newid ein hofnau a’n pryderon i fod yn deimladau o ymddiriedaeth a sicrwydd.\nGad i ni fod yn ymroddedig a di-ildio wrth dy wasanaethu di\nac wrth wneud dy ewyllys di.\nAc uwchlaw popeth, rho i ni dy dangnefedd.


Y Prif Weinidog yn eich annog chi i fod yn greadigol | LLYW.CYMRU\nY Prif Weinidog yn eich annog chi i fod yn greadigol\nHeddiw (7 Awst), yn Eisteddfod Genedlaethol Ynys Môn, bydd y Prif Weinidog, Carwyn Jones, yn lansio cronfa newydd ar gyfer prosiectau creadigol er mwyn cynyddu’r defnydd o’r Gymraeg.\nBydd y grant Cymraeg 2050, gwerth £300,000, yn ariannu prosiectau arloesol, tymor byr gyda’r nod o gynyddu’r defnydd o’r Gymraeg. Bydd hyn yn cynnwys cyllid i gefnogi grwpiau neu sefydliadau sydd â syniadau newydd i greu a hyrwyddo technoleg sy’n cefnogi’r defnydd o’r Gymraeg.\n“Rydyn ni am weld y Gymraeg yn dod yn rhan arferol o fywyd pob dydd fel bod siaradwyr o bob lefel yn teimlo’n hyderus wrth ddefnyddio’r iaith mewn sefyllfaoedd ffurfiol ac anffurfiol. Mae’r gronfa hon yn ceisio ehangu ein gorwelion i dreialu syniadau newydd a gweithio gydag ystod eang o sefydliadau i roi cyfle i bawb ddefnyddio’r Gymraeg.\nBydd y broses ymgeisio ar agor heddiw (7 Awst) tan 22 Medi 2017.


Disgwyl i awdurdodau lleol wella’r ddarpariaeth toiledau cyhoeddus | LLYW.CYMRU\nDisgwyl i awdurdodau lleol wella’r ddarpariaeth toiledau cyhoeddus\nO heddiw ymlaen, mae disgwyl i holl awdurdodau lleol Cymru wella’r ddarpariaeth toiledau sydd ar gael yn eu cymunedau.\nDaw’r cam hwn yn sgil pryderon fod awdurdodau lleol wedi bod yn cau toiledau cyhoeddus, a’r farn y gellid gwneud gwell defnydd o’r toiledau mewn adeiladau cyhoeddus megis llyfrgelloedd a chanolfannau chwaraeon.\nGall diffyg toiledau lleol sydd ar gael yn hwylus gyfyngu ar fywydau pobl drwy eu hatal rhag mynd allan, a hynny yn ei dro yn arwain at unigrwydd, pryder a chyflyrau iechyd eraill. Mae’n fwy tebygol o effeithio ar rai grwpiau o bobl na’i gilydd – er enghraifft yr henoed, pobl â chyflyrau neu anableddau penodol, gofalwyr, a rhieni plant ifanc.\nO dan Ddeddf Iechyd y Cyhoedd (Cymru) Llywodraeth Cymru, bydd awdurdodau lleol yn cael blwyddyn yn awr i asesu anghenion eu cymunedau, gan gynnwys cyfleusterau newid babanod a chyfleusterau Changing Places i bobl anabl. Bydd gofyn hefyd iddynt lunio strategaeth i wneud yn siŵr y bydd gan y cyhoedd fwy o fynediad at y cyfleusterau hyn.\nDisgwylir i’r strategaeth fynd y tu hwnt i ddarparu’r toiledau cyhoeddus pendedig traddodiadol ac edrych ar atebion newydd a chreadigol, gan gynnwys gwneud mwy o ddefnydd o doiledau mewn adeiladau cyhoeddus a chydweithio â busnesau preifat i drefnu bod eu cyfleusterau nhw ar gael i’r cyhoedd.\n“Byddai gwella’r ddarpariaeth toiledau cyhoeddus o fantais i bawb, wrth gwrs, ond i rai grwpiau penodol mae prinder toiledau yn gallu achosi pryder mawr, sy’n golygu eu bod yn osgoi ymweld â rhai rhannau o’r ardal.\n“Rwy’n deall bod pwysau ar wasanaethau awdurdodau lleol, ond mae diffygion yn y ddarpariaeth nid yn unig yn effeithio ar aelodau o’r gymuned, ond yn gallu effeithio ar dwristiaeth, yr economi a’r defnydd o amwynderau lleol hefyd. Drwy gynllunio at y tymor hir a meddwl yn greadigol, gallwn wella profiadau pobl pan fyddant allan yn eu cymunedau.”\n“Rwy’n disgwyl i’r awdurdodau lleol siarad â’r cyhoedd a grwpiau cynrychioliadol am yr heriau y maent yn eu hwynebu o ran dod o hyd i doiledau cyhoeddus. Rwy’n disgwyl iddynt wrando ar eu pryderon, a’u cynnwys yn y broses o wella mynediad at doiledau yn eu cymunedau.”\nYn ystod yr wythnosau nesaf, cyhoeddir canllawiau statudol ynghylch sut y dylai awdurdodau lleol baratoi strategaethau toiledau lleol, ymgynghori arnynt a’u cyhoeddi.


Cynlluniau ar droed i goffáu dinistrio cymuned Gymraeg Epynt – Golwg360\n22 Mai 2020 am 14:58 Diweddarwyd am 16:47\nCorporal Tom Evans (RLC) (OGL v1.0)\nMilwyr yn ‘Ardal Hyfforddi Pontsenni’\nMae cynlluniau ar droed i goffau 80 mlynedd ers dinistrio cymuned Gymraeg ei hiaith yn ne Powys.\nYn ystod yr Ail Ryfel Byd, cyhoeddodd Llywodraeth Prydain ei bod am feddiannu tir ar Fynydd Epynt i’w ddefnyddio’n ardal i hyfforddi milwyr.\nErbyn diwedd Mehefin 1940, roedden nhw wedi symud y gymuned leol – rhyw 219 o bobol i gyd, llawer ohonyn nhw yn Gymry uniaith – oddi yno, a throdd yr ardal yn ‘Ardal Hyfforddi Pontsenni’.\nI nodi’r tyrchu allan, bydd Cymdeithas y Cymod yn trydaru enw un o ffermydd y gymuned bob diwrnod – hyd at Fehefin 30. A’r bwriad, yn ôl un o’r rheiny sydd ynghlwm â hyn, yw “codi chwilfrydedd”.\n“Y nod yw tynnu sylw at yr anghyfiawnder a fu, ac sy’n parhau i fod,” meddai Robat Idris. “Cafodd y bobol druan yma eu troi allan efo mond ychydig o wythnosau o rybudd.\n“O’r hyn rydym ni’n deall, roedd llawer dan yr argraff y byddan nhw’n cael mynd yn ôl. Ond dydyn nhw erioed wedi… Mae’n stori sy’n werth ei hadrodd.”\nCymdeithas y Cymod sy’n arwain y prosiect, ac yn wreiddiol roedden nhw wedi gobeithio cynnal digwyddiad i nodi’r 80 blynedd.\nRoedd awydd hefyd i goffau Cymry Epynt yn yr Eisteddfod Genedlaethol eleni yn Nhregaron, ond mae Covid-19 wedi dryllio’r gobeithion hynny.\nMae erthyglau eisoes wedi’u cyhoeddi gan y rheiny sydd ynghlwm â’r prosiect, ac mae trafodaethau yn mynd rhagddynt ynghylch ffyrdd eraill o godi ymwybyddiaeth.\nY Prifardd Mererid Hopwood sy’n cadeirio’r prosiect, ac mae Euros Lewis, a chyd-sgwennodd y ddrama Golau’r Epynt hefyd ynghlwm ag ef.


Baner Nicaragwa - Wicipedia\nBaner gyfredol Nicaragwa. Cymesuredd, 3:5\nMabwysiadwyd baner Nicaragwa (baner Nicaragua) gyntaf ar 4 Medi 1908 ond ni fabwysiadwyd yn swyddogol nes 27 Awst 1971. Mae Nicaragwa yn weriniaeth yng Nghanolbarth America. Mae ei baner bron gopi perffaith o faner wreiddiol Gweriniaeth Ffederal Canolbarth America sy'n sail i nifer o faneri eraill Canolbarth America. Bu peth mân newid rhwng yr arfbais ar faner 1908 a'r un yn 1971.\n2 Baneri Hanesyddol Nicaragwa\nBaner Nicaragwa a baner mudiad a llywodraeth y Sandinista yn yr 1980au\nMae'r baner yn cynnwys tri band llorweddol o faint cyfartal: ceir band gwyn yn y canol a bandiau glas uchben ac islaw. Dyma liwiau traddodiadol gwledydd Canol America ac fe'i hysbrydolwyd gan fudiad ymreolaeth a gweriniaethol yr Ariannin a adlewyrchid ym maneri Ariannin ac Wrwgwái.\nMae'r bandiau glas yn cynrychioli y Môr Tawel a'r Môr y Caribî sy'n llifo ar naill ochr i'r wlad. Mae'r band gwyn yn cynrychioli heddwch. Ynghannol y band gwyn celr yr arfbais genedlaethol. Mae hwn union yr un fath ag arfbais Gweriniaeth Ffederal Canolbarth America: pum llosgfynydd, sy'n symboli'r Taleithiau Unedig gwreiddiol (Costa Rica, Gwatemala, Hondwras, Nicaragwa ac El Salfador). Yr unig wahaniaeth rhwng baner gyfredol Nicaragwa a'r faner Gweriniaeth Ffederal wreiddiol yw fod yr arysgrif ar yr arfbais yn darllen República de Nicaragua - America Central yn hytrach na Provincias Unidas del Centro de America a bod glas baner cyfredol Nicaragwa yn dywyllach na'r faner wreiddiol.\nPrin yw'r gwahaniaeth rhwng baner gyfredol (ôl-1971) a'r faner a ddefnyddiwyd rhwng 1908-1971. O edrych yn fanwl, gwelir bod steil dyluniad yr arfbais ychydig yn wahanol. Gan gadw'r holl brif nodweddion - enfys, cap Phyrgaidd, pump llosgfynydd, moroedd y Caribî a'r Môr Tawel - gwelir fod dyluniad yr enfys a'r moroedd wedu eu darlunio ychydig yn wahanol.\nUn hynodrwydd o faner Nicaragwa yw ei fod, oherwydd cynnwys darlun o'r enfys, yn un o'r unig ddau faner sy'n cynnwys y lliw porffor mewn baner genedlaethol. Y faner arall sy'n cynnwys y lliw yw baner Dominica lle y ceir ym mhlu y parot Sisserou.\nBaneri Hanesyddol Nicaragwa[golygu | golygu cod y dudalen]\nBaner Ymerodriaeth gyntaf Mecsico y bu Nicaragwa'n rhan ohono (1821-1823)\nBaner Nicaragua pan oedd yn rhan o Weriniaeth Ffederal Canolbarth America (1823-1824)\nBaner Nicaragua pan oedd yn rhan o Weriniaeth Ffederal Canolbarth America(1824-1838)\nBaner Arfordir y Mosgito, 'Mosquito Costa' (1834-1860)\nBaner Nicaragwa (1839-1858, 1873-1889)\nBaner Nicaragwa dan reolaeth William Walker (1856-1857)\nBaner Nicaragwa (1858-1873, 1893-1896)\nBaner Arfordir Miscito (Mosquito Coast) - arfordir ddwyrieinol y wlad. Enwir Miscito ar ôl o bobl frodorol, Miskito, ac nid ar ôl y pryfyn Mosgito. Ceisiodd Prydain goloneiddio'r arfordir yma (1860-1894)\nBaner Nicaragwa (1889-1893)\nBaner Nicaragwa (1896-1908)\nBaner Nicaragwa pan oedd yn rhan o Gweriniaeth Fawr Canolbarth America (1898)\nBaner Nicaragwa (1908-1971)\n1971-presenol - noder bod yr dyluniad steil arfbais ychydig yn wahanol\nBaner lled-swyddogol yr FSNL - mudiad y chwyldroadol asgell chwith y Sandinista bu'n rheoli'r wlad yn yr 1980au\nBaner Nicaragwa ar Flags of the World\n↑ Origine della bandiera nicaraguegna\nWedi dod o "https://cy.wikipedia.org/w/index.php?title=Baner_Nicaragwa&oldid=10970837"


Blog yr Hogyn o Rachub: dillad\nVisualizzazione post con etichetta dillad. Mostra tutti i post\nChewch chi ddim cyfaddefiad enfawr yma, dydi’r Hogyn o Rachub ddim yn groeswisgwr. Wrth gwrs, mae sgertiau yn gyfforddus iawn. Dewch ‘lawn, waeth i chi gyfaddef hynny o leiaf, hogia. Y tro diwethaf i mi wisgo sgert ro’n i’n 21 oed ac mi graciais fy mhen-glin – a heb fawr o awydd ailadrodd y noson drychinebus honno dwi ‘di cadw draw o’r pethau ers hynny. Ond nid peth i ddyn (sobor o leiaf) mo sgert a dyna ddiwadd arni.\nWelish ddyn yn gwisgo sgert ddoe. Mi gesh fraw. Y mae’r hen groeswisgwyr yn bobl dwi’n eu ffendio’n ddigon rhyfedd a dweud y gwir, ac er gwaethaf gorwelion eang ryfeddol fy mywyd dwi methu cael fy mhen rownd trani (a dwi ddim yn golygu hynny mewn ffordd lythrennol) a dwi’n eu ffendio nhw’n bethau digon annaturiol a rhyfedd ar y cyfan, fel saws siocled efo cig carw (gwir o beth ydi hyn, mi welish i o ar Masterchef unwaith. W, braw.). Ond nid blogiad anoddefgar mo hwn, er i’r rhai mwy sensitif a phathetig yn eich plith mi fydd eisoes wedi croesi’r llinell, neu groeswisgo’r llinell, ho ho!\nHyn o feddwl sy gen i, a all dynas fod yn groeswisgwr? Oes, mae merched sy’n edrych fel dynion yn y byd ‘ma, onid yw pawb ohonom wedi gweld rhywun a ddim gallu gweithio allan pa ryw ydyw? O bell, fel arfer, ond weithiau dydi’r pellter fawr o help wrth helpu rhywun i wneud ei feddwl. Ond croeswisgwraig, wn i ddim a oes y ffasiwn beth i’w gael.\nmwydrwyd gan Hogyn o Rachub am 12:11 Nessun commento:\nPynciau: dillad, dirgelwch\nY Shit Ysmwddiwr\nGyda thri golch yn amryw gorneli’r tŷ acw, nid oedd modd rhoi’r stops ar y smwddio mwyach. Pan fydda i’n tyfu i fyny a chael gwraig fach ddel un o’r meini prawf bydd ei gallu i smwddio. Rŵan, peidiwch â’m camddallt gyfeillion, dydw i ddim yn secsist yn y lleiaf – mae merched yn un grŵp prin eithriadol o bobl nad oes gen i ddadl â fo, i’r fath raddau mae’r unig grŵp dwi’n ei hoffi’n fwy ydi Fi. Yn wir, y prif reswm nad Pabydd mohonof ydi’r agwedd y meddir arni gan yr eglwys honno at ordeinio merched. Felly pam bod angen i’r ddarpar wraig annhebyg smwddio?\nWel, nid mater o ddim yn licio smwddio ydi o. Mae meddwl am smwddio yn lot gwaeth na’r weithred ei hun – ychydig fel cael secs efo hangover. O gael i mewn i swing y peth (sef y smwddio, nid secsflog mo hwn) mae rhywun yn ddigon bodlon, gan wylio’r teledu ar yr un pryd, neu wrando ar gryno-ddisg neu’r radio, neu hyd yn oed hel meddyliau. Mae gen i ddigon o’r rheini ond tai’m i’ch dychryn ddechrau’r wythnos.\nY broblem fawr ydi fy mod i’n, sut y galla i ddweud yn gelfyddyd ... smwddiwr shit. Fi ydi Arch-smwddiwr Shit y cread crwn â’m prif ddiben yn ôl cynllun yr Arglwydd ydi anharddu dillad gan blygiadau annaturiol. Yn gyntaf mae’r smwddiwr yn ddieithriad yn gorlifo â dŵr neu nad oes digon o ddŵr yn y ffwc beth. Mae mwy o rychau i’m trowsus a’m dillad gwely na gwynab Saunders Lewis - yn wir, tasech chi’n edrych ar rai o’m crysau fe daerech fy mod i’n actiwli gwisgo Saunders Lewis.\n‘Sgen i’m clem ar ddull smwddio hosan, rhaid cyfaddef. Yr unig beth alla’ i smwddio a hawlio buddugoliaeth smwddfaol ohono ydi crysau-t - ac ambell grys i fod yn onast. A dydi jîns fawr o drafferth chwaith. Mae’r jîns fflêr, sydd fel y gwyddoch yn ffetîsh llwyr gen i, yn fwy o her. Ond wedi i mi smwddio crys-t a’i blygu’n ddel ar fyr o dro ailgrychai’n llwyr.\nA minnau’n 25 oed waeth i mi gyfaddef bod smwddio yn rhywbeth na feistrolaf fyth, er o ran doniau nid y mwyaf gwerthfawr ohonynt ydyw beth bynnag. Gan ddweud hynny ‘sgen i ddim dawn sy’n cymharu â smwddio. O, aflwyddiannus, sarrug fywyd ydyw.\nmwydrwyd gan Hogyn o Rachub am 10:50 Nessun commento:\nPynciau: cwyno, dillad\nDillad Dad a hanesion eraill\nBob tro y bydd rhywun yn cyrraedd adra mae dau sicrwydd. Y cyntaf yw bod Nain yn fwy gwallof nag erioed, ‘rhen gorigl gam iddi, ac y bydd Mam wedi prynu dau beth i mi. Y cyntaf ydi jel cawod. Tasech chi’n gweld faint o jel cawod sy’n fy llofft adra fe fyddech chi’n taeru ‘na fi ydi’r person glanaf fu. Yn anffodus dydi hynny ddim yn wir, fi fydd y cyntaf i gyfaddef fod yn gas gen i folchi ac y bydda i dim ond yn gwneud o ddyletswydd. Ro’n i’n ddigon hapus yn cael dwy gawod yr wythnos yn y Brifysgol, sy’n ddrwg am fyfyriwr hyd yn oed. A gwyddom y ffieidd-dra myfyrwyr yn eu llawn ogoniant.\nYr ail beth fydd Mam wedi prynu ydi crysau-t. Mae ‘na ddwy ochr i’r geiniog hon, a’r ddwy ochr yn echrydus. Yn gyntaf, fydda i byth yn eu licio. Fydda i’n mynnu nad ydi hi’n eu prynu ond mi wnaiff beth bynnag – pwy ddiawl fu gan fam a wrandawodd? O ran hynny bydd yn prynu ambell un a phob un wan jac naill ai union yr un peth ond mewn lliw gwahanol, neu’n debyg uffernol.\nThese are the ones I got you from Cheshire Oaks – they’re expensive ones.\nI don’t like them, Mam.\nOh well, never mind, they were only cheap.\nDyna ddudodd y sgriwan annwyl y tro hwn. Yr ail beth ydi bod gen i ddigonedd o ddillad beth bynnag. Tasa Broadway yn llwyfannu drama chavaidd ‘roll byddai’n rhaid gwneud ydi galw acw a gofyn cael benthyg dillad i gast cyfan. Y broblem efo fi ydi na fydda i’n lluchio dillad yn aml iawn, felly mae ‘na ddigonedd o sanau a phethiach yn yr ystafell sy’n hen fel y diawl ond sy’n rhywsut dianc fy ngolwg.\nYn bur ffodus byddaf yn rhoi trefn ar bethau heno, gan fod y bobl elusen wedi rhoi bag drwy’r drws. Dwnim os ydyn nhw isio sanau, ond byddan nhw’n cael pentwr bob tro y byddan nhw’n dod acw. Sion Corn y Sanau ydwyf yn wir.\nOnd dyna drasig oedd gweld bod Dad wedi prynu dillad iddo’i hun. O, mam bach. Mae gan fy Nhad synnwyr ffasiwn ceffyl dall fel y mae hi, ond ar ôl i Mam ddweud bod angen rhagor o ddillad arno y peth olaf yr awgrymodd wrth ddweud hynny oedd y dylai brynu ei ddillad ei hun.\nFelly, ac yntau wedi bod ym Mangor gydag Anti Rita, daeth nôl gyda dau ddiledyn erchyll. Y cyntaf oedd crys-t piws, sy’n rhy dynn iddo. Argol, os wyt ti’n cael dy mid-life creisis rŵan, Dad, yn dy oed a’th amser, fyddi di’n fyw am byth, feddyliais i. Yr ail beth oedd fflîsî arall fyth. Mae gan Dad fwy o fflîsîs na neb arall yn y byd, a phob un yn llwyd neu’n frown.\nPan fydda i’n hanner cant a chwech, dwi ddim isio bod fel Dad.\nmwydrwyd gan Hogyn o Rachub am 14:55 Nessun commento:\nPynciau: dillad, mwydro, teulu\nWn i, rydych chi’n meddwl nad ydw i’n hanner call yn dweud y fath beth, ond mae anfanteision i fod yn foliog a byr. Mae’r rhestr o fanteision yn sicr yn hirfaith, a phe bawn â’r mynadd mi fyddwn yn nodi’r rhestr honno fan hyn, rŵan, yn ei chyflawnder.\nWrth gwrs, dydw i ddim am wneud hynny. Mae’n dro byd ers i mi drawsffurfio o fod yn hogyn gwallthir 9 stôn tenau i fod yn gyfieithydd bol cacan sy’n dechrau mynd yn foel. Sut siâp fydd arna i pan fyddaf ddeg ar hugain wn i ddim - cyn belled nad a wnelo’r cyfnod hwnnw yn fy mywyd â chardiganau tai’m i boeni’n ormodol - ond dwi’n symud o’r pwynt rŵan.\nYr anfantais, fel efallai y crybwyllais rhywsut yn “Jîns” isod, ydi nad oes fawr o drowsusau i hogiau sydd angen 34 modfedd o’i amgylch a dim ond 30” o goes. Deuthum o hyd i’r fflêrs - ffitiodd ‘run - roedd y rhai 32” yn obsîn, ‘swn i ‘di cael fy ngneud gan y moch taswn i’r cerad lawr stryd efo’r rheini, heb sôn am ddychryn plant a’r gwylanod.\nI fod yn onest, y mwya’ dwi’n ei ddallt am ffasiwn ydi be ‘di hosan.\nFydda i ddim yn rhy hapus yn siopa ben fy hun am ddillad yng Nghaerdydd. Mae Topman llawn hogia yn minsio o amgylch y lle yn eu jîns tynn a’u breichiau T-Rex a Primark yn llawn pobol Sblot a Butetown, a wyddoch chi fyth be sy’n mynd ‘mlaen dan fyrca. A tai’m i fynd i’r siopau yn yr arcêds, achos does neb arall yno a bydd y bobl siop isio fy helpu i ddewis dillad, a fydda i’n teimlo’n wirion yn edrych yn flêr ddigon a gorfod cyfadda ‘sgen i’m syniad.\nMae’n ddigon o embaras eu cael nhw i fynd rownd cefn yn Topman i chwilio am jîns sy’n ffitio – a deg munud wedyn clwad nad oes. Byddai Mam yn dweud fy mod i’n rhy dew, ond rong ‘di hi – rhy fyr dwi!\nmwydrwyd gan Hogyn o Rachub am 15:16 Nessun commento:\nUn peth y bydda i’n chwilio amdano mewn pâr o drowsus ydi pocedi da. Ar nos Sadwrn ar ôl ychydig o ddiod mae hynny’n wahanol, ond wrth ystyried p’un a brynaf bâr ai peidio, mae pocedi da yn hanfodol.\nBydd rhywun yn licio jîns. Dwi’n un o’r criw bach o bobl jîns nas gwisgant fel trowsysau ymlacio, ond fel rhywbeth i fynd allan ynddo’n smart. Y dracwisg ydi fy newis drowsus ymlacio, ond eto i fynd allan, boed hynny ar gyfer gêm rygbi neu nos Sadwrn arferol, jîns y bydd yr Hogyn yn eu gwisgo. Fel y mae’r rhan fwyaf o bobl, wrth gwrs.\nSerch hynny fydda i’n cael trafferth ffendio jîns sy’n dwyn fy ffansi ac, fel y nodwyd uchod, sydd â phocedi i ddiwallu fy angen – sef cadw fy waled a’m ffôn lôn yn ddiogel pan fydda i’n stymblo o amgylch y lle’n chwil ar ôl llymaid o shandi. Oni ddaethoch ar draws y ffasiwn benbleth ‘rioed?\nY peth ydi fy nghyfeillion a mân eraill wancars (wyddoch pwy’r ydych) fy mod yn un ffysi ei chwaeth jîns. Fedrai’m gwisgo’r pethau slim fit achos dwi’n edrych fel croes rhwng sosij a thrawiad calon, a byddai gwisgo’r rhai isel yn peri gofid i ddegau o bobl. Wyddoch chi fi, hawdd a hwyl ydi peri gofid o bobl, ond ‘sdim isio gwneud yn y ffasiwn fodd.\nJîns fflêr ydi fy mheth i. Rŵan, nid pethau hawdd i’w canfod ydi’r rhain i ni’r hogiau – a dweud y gwir maen nhw’n brinnach na pholisi ym maniffesto’r Democratiaid Rhyddfrydol – a phan fydd rhywun yn canfod yr un perffaith ei liw a’i wedd (fydda i’n ffysi efo’r lliw ‘fyd) yna mae’r byd yn mynd i’r diawl achos ‘snam poced gall i’w chael.\nA dyna ‘di penbleth os bu un erioed.\nmwydrwyd gan Hogyn o Rachub am 13:53 3 commenti:\nSgidia, Hwdis a Lliwiau\nAsu Grist dwi’n hen fasdad stwbwrn. Roedd angen pâr newydd o esgidiau arnaf, ‘sgidia gwaith. Mae sgidia yn bethau nad ydw i’n eu prynu. Bydd Mam wastad yn prynu sgidia i mi ond fyddan nhw byth yn fy ffitio ac mae’n rhaid iddi ddechrau gwrando arnaf i adael llonydd i mi eu prynu fy hun. Hidia befo, Mam ydyw a ‘does ‘run Mam yn gwrando ar ei mab.\nRhai neis oedd y rhain, £35 o Next cofiwch. Mi a’u gwisgais yno, cerad o gwmpas mymryn, a dyna ni roedden nhw’n iawn. Rhywbeth arall wedyn ydi cerad i’r gwaith efo pâr o sgidia newydd. Mae ‘na linell goch o amgylch fy nhraed – mae’r cont yn crafu arnaf (brawddeg wych, os caf ddywedyd). Mynd â hwythau’n ôl y gallwn, neu eu gadael ar yr ochr efo’r llu o sgidia gwrthodedig gan Mam, ond na, eu gwisgo a wnaf gan fy mod i, y fi, wedi eu prynu. Os y fi a’u prynodd, maen nhw’n iawn, a tha waeth p’un a yw ‘nhraed yn brifo ac yn glwyfedig o’u herwydd, dwi am eu gwisgo, a’u gwisgo aml.\nMae’n eithaf ergyd pan fydd rhywun yn meddwl bod dilledyn yn smart ond dydi’r peth jyst ddim yn eu siwtio. Dwi’n edrych yn ofnadwy o forol-hoyw mewn dillad efo streips, er enghraifft.\nFydd o’n fy rhyfeddu hefyd sut y mae rhywun yn ei chael i mewn i’w pen na fydd lliw arbennig yn eu siwtio. Du a phinc ydi’r lliwiau hynny i mi a dai’m i wisgo’r un. Byddwn i’n dweud piws ond pwy a welodd hogyn yn gwisgo piws erioed? Mi benderfynais yn ddiweddar hefyd ar fympwy nad ydw i’n siwtio coch ddim mwy. Afraid dweud, mae gen i gryn dipyn o ddillad coch.\nMae gan enethod wendid ofnadwy efo sgidia (sy’n wirion achos ‘sneb am edrych ar eu sgidia nhw), ac mae gennyf innau un gwendid marwol o ran dillad, sef hwdis. Dwi ddim yn gwybod ar faint yr wyf yn berchen, ond dyna’r unig ddilledyn mewn siop a fydd yn gwneud i mi droi ‘mhen a mynd w, dyna neis. Synnwn i ddim fy mod wedi chwalu delwedd sawl un o chavs drwy yrru drwy Grangetown mewn amrywiol hwdis a thracsiwts, efo sticer Cymdeithas yr Iaith ar y cefn a Goreuon Hogia’r Wyddfa yn sgrechian o’r stereo. Nid ymddiheuraf.\nmwydrwyd gan Hogyn o Rachub am 11:51 1 commento:


Canolfan Peniarth - Canolfan Peniarth: Prifysgol Cymru Drindod Dewi Sant Canolfan Cyhoeddi- Adnoddau Iaith\nAdnoddau Iaith ›\nAr gael o siop Canolfan Peniarth am £4.99.\nDiwedd y wers\nYmateb i waith ysgrifennu\nWrth y cyfrifiadur\nCyrraedd y dosbarth\nNod y wers\nY sgiliau allweddol\nYn ystod yr wers\nDatblygu Ap newydd, arloesol, i asesu le…\nYn dilyn derbyn nawdd gan Gangen Adnoddau’r Gymraeg mewn Addysg, Llywodraeth Cymru yn ddiweddar, mae Canolfan Peniarth wedi cyhoeddi adnodd newydd sy’n cynnig cyfleoedd i ddisgyblion gyflwyno gwybodaeth, syniadau a barn drwy wrando, cydweithio a thrafod, er mwyn sbarduno eu sgiliau llefaredd.\nMae’r adnodd Llun a Thrin, yn becyn sy’n cynnwys set o 30 o gardiau lliwgar sy’n cynnwys delweddau a fydd yn rhoi cyfle i’r dysgwyr ddisgirfio’r hyn a welant gan ddehongli, defnyddio’r dychymyg a mynegi barn. Yn ogystal a delweddau amrywiol mae Llun a Thrin yn cynnig syniadau i athrawon o ran o ran cwestiynau trafod a gweithgareddau.\nDywedodd Cerys Gruffydd, Pennaeth Ysgol Gynradd Gymraeg Rhydaman, a fu’n cynorthwyo’r Ganolfan i dreialu’r adnodd gyda’u disgyblion yn ystod y broses ddatblygu “Mae hi wastad yn braf i gael adnodd newydd, Cymraeg fel Llun a Thrin. Mae’n bwydo’r fframwaith sgiliau llythrennedd yn berffaith. Er ei fod wedi dargedu ar gyfer sgiliau llythrennedd, mae’n cynnig cyfleoedd i ddatblygu sgiliau meddwl a sgiliau trafod mewn grwp. Mae modd gwneud y gweithgareddau ymarferol dan arweiniad athro, cynorthwydd, neu’n anibynnol, ac mae’r holl sgiliau sy’n dod ohonno yn werthfawr iawn”.\nMae’r adnodd wedi ei ariannu gan Lywodraeth Cymru ac eu awduro gan Bethan Clement a Non ap Emlyn, sy’n brofiadol iawn o ran creu a datblygu adnoddau perthnasol, apelgar a phoblogaidd ar gyfer y sector addysg yng Nghymru. Dywedodd Cyfarwyddwr Canolfan Peniarth, Mr Gwydion Wynne, “Rydym yn falch iawn i allu cyhoeddi Llun a Thrin, ac o fod wedi cael y cyfle i gydweithio gyda’r awduron Bethan Clement a Non ap Emlyn unwaith yn rhagor, yn dilyn derbyn nawdd gan Lwyodraeth Cymru. Mae’r adnodd yn edrych yn wych, ac mae ei gynnwys yn gyfoethog o ran darparu cyfleoedd i sbarduno amrywiaeth o drafodaethau gyda disgyblion. Mae’r adborth wedi bod yn wych yn y broses dreialu, ac ry’n ni’n edrych ymlaen i weld ymateb disgyblion ac ysgolion ar lawr y dosbarth mewn ysgolion ar draws Cymru yn dilyn ei gyhoeddi”.\nYn ogystal â’r adnodd print, mae Canolfan Peniarth wedi datblygu ystod o weithgareddau rhygnweithiol ar-lein, sydd ar gael am ddim ar HWB, sef platfform digidol ar gyfer dysgu ac addysgu yng Nghymru.\nMae Llun a Thrin, ar gael i’w brynu o wefan Canolfan Peniarth, neu o’ch siop lyfrau lleol am £14.99.\nCyhoeddi adnodd newydd i ddatblygu dychy…\nMyfyriwr PCYDDS yn darlunio llyfr stori …\nCreu Cynllun Gwaith addysgol i nodi pen-…\nCanolfan Peniarth yn cydweithio gyda un …


Darllenwch ein Strategaeth Amgylcheddol 5 Mlynnedd\nMae Gwasanaeth Tân ac Achub Canolbarth a Gorllewin Cymru wedi cynhyrchu ei Gynllun Gweithredu Bioamrywiaeth cyntaf 2020-2023 i amlinellu'r hyn y gallwn ei wneud i wella ac annog bioamrywiaeth ar ein safleoedd. Mae yna nifer o Amcanion yn y ddogfen i helpu'r Gwasanaeth i weithio tuag at ein dyletswydd Adran 6 o dan Ddeddf yr Amgylchedd (Cymru) 2016.\nDarllenwch ein Cynllun Gweithredu Bioamrywiaeth cyntaf.\nDarllenwch ein Hadroddiad Amgylcheddol Blynyddol am mwy o wybodaeth\nDarllenwch ein Hadroddiad Dyletswydd Adran 6 am mwy o wybodaeth (Ffeil Saesneg)\nMae Gwasanaeth Tân ac Achub Canolbarth a Gorllewin Cymru yn cynnwys ardaloedd unedol yr Awdurdod yn Sir Gaerfyrddin, Ceredigion, Castell-nedd Port Talbot, Sir Benfro, Powys ac Abertawe. Mae wedi ymrwymo i ddiogelu'r amgylchedd. Mae gan y Gwasanaeth gyfrifoldeb i amddiffyn y gymuned y mae'n ei gwasanaethu ac i feithrin amgylchedd naturiol y rhanbarth. Mae'r Polisi Amgylcheddol hwn yn nodi Gweledigaeth ac Amcanion MWWFRS. Mae’n dangos ymrwymiad y ‘Gwasanaethau’ i reoli effeithiau amgylcheddol eu gweithgareddau a gwella eu perfformiad amgylcheddol.\nDarllenwch Polisi Amgylcheddol y Gwasanaeth am mwy o wybodaeth


Dw i ddim yn gyrru car – Golwg360\nDw i ddim yn gyrru car\n“Pasiodd ffrind ei dest yn lled-ddiweddar a nawr fe ddreifith e rownd gornel i nôl llath”\nMae’n siŵr nad ydw i’n bell o fod yr ultimate grumpy old man. Nadw, dw i ddim yn ofnadw o hen eto, ond fe ddeith hynny. Ac mi ydw i’n gallu conan gyda’r gore, bois bach. Ac os oes pwnc sy’n ca’l fi fynd fwy nag unrhyw bwnc arall, ma’n siŵr taw trafnidiaeth gyhoeddus yw hwnnw.\nWelwch chi, dw i ddim yn gyrru. Nadw. Sai’n embarrassed am y peth – a bod yn hollol onest sai mo’yn gyrru. Ma’r byd ’ma’n obsessed ’da ceir, a’r wlad ’ma ymhlith y gwaetha’.\n❝ Pasg Anhapus yn profi’r angen am dreth dwristaidd\n“Er mor ddigalon, nid oedd yn syndod darllen yr adroddiadau am garthion dynol ar hyd llwybrau copa ucha’r wlad”\n❝ Cael blas ar ras anhrefnus iawn\n“Does yna ddim llawer o rasys seiclo y byswn i’n hapus i’w gwylio o’r dechrau tan y diwedd, ond mae’r ras Paris-Roubaix yn un ohonyn nhw”


Grad 5 - £19,544 - £20,344\nPrif Gogydd - Ysgol Templeton\nDyma swydd barhaol am 23 awr 45 munud yr wythnos, adeg tymor yn unig.\nByddwch yn goruchwylio a threfnu paratoi bwyd a darpariaeth y gwasanaeth arlwyo ar gyfer yr ysgol.\nBydd hyn yn cynnwys goruchwylio gweithredoedd arlwyo a dosrannu dyletswyddau, tasgau a rotau yn ogystal a rheoli stoc ac archebu bwydydd. Byddwch yn meddu ar gymhwyster arlwyo a phrofiad perthnasol ynghyd a sgiliau coginio a chymhwysedd goruchwylio ardderchog.\nMae Diogelu ac Amddiffyn Plant yn flaenoriaethau allweddol i Wasanaeth Addysg a Phlant Sir Benfro. Anelwn at gefnogi plant a phobl ifanc diamddiffyn i sicrhau eu bod mor ddiogel a phosibl. Mae ein hysgolion yn ymroi i sicrhau diogelwch pob plentyn a byddant yn cymryd camau i ddiogelu eu lles, ac yn cydnabod bod gan blant yr hawl i gael eu hamddiffyn. Cefnogir hyn yn ethos cyffredinol pob ysgol.


Sut i gael gafael ar e-bost allanol gan Gmail gan ddefnyddio POP3 - Geofumadas\nIonawr, 2012 Rhyngrwyd a Blogiau\nYn yr erthygl hon byddwn yn gweld sut i ffurfweddu POP Gmail. I'r rhai sy'n teithio llawer neu sydd angen mynediad i e-bost o wahanol gyfrifiaduron, mae defnyddio cleient Microsoft Outlook yn anghyfforddus iawn; er, at ddibenion sefydliadol, mae'n anochel bron, ar ôl gwybod Gmail, mae'n teimlo fel ogof i ddefnyddio Outlook nad yw wedi datblygu llawer o ran swyddogaethau chwilio ac wrth gefn o'r cwmwl.\nY tro hwn rwyf am ddangos sut y gellir defnyddio Gmail i gael mynediad i gyfrif e-bost allanol, byddwn yn ei ddefnyddio fel enghraifft o Webmail, sef un o'r gwasanaethau mwyaf cyffredin a gynigir gan westeion. Y tro cyntaf i mi ei wneud roeddwn i braidd yn ddryslyd a doeddwn i byth yn gwybod sut y gwnes i hynny, yr ail dro roedd yn costio bron yr un dysgu i mi, felly penderfynais fynd â hyn i erthygl sy'n fy atgoffa o'r trydydd tro a hynny gweini eraill.\nData ar gyfer y flwyddyn\nCyfrif post: info@mydomain.com\nCrëwch y cyfrif\nNid yw hyn, yn achos Cpanel, yn cymryd llawer mwy o amser na diffinio enw, cyfrinair a chwota storio.\nEr mwyn cael mynediad i'r cyfrif hwn a grëwyd, nid oes angen mynediad i Cpanel, ond drwy'r cyfeiriad\nYma gallwch ddewis opsiwn yn y cofnod, lle gallwch weld cyfluniad gweinyddwyr a phorthladdoedd post sy'n dod i mewn ac yn mynd allan.\nMae yna hefyd rai llwybrau byr i ffurfweddu ffeil log ar gyfer Outlook. Yn achos defnyddio post arall na Wbmail, mae yna ddolen bob amser sy'n dangos y wybodaeth ffurfweddu hon i ni. Er mai protocol yn unig yw POP3, mae Webmail yn cefnogi post POP3S (SSL / TLS) sy'n dod i mewn, IMAP, IMAPS (SSL / TLS) a phost SMTP, SMTPS (SSL / TLS) sy'n mynd allan.\nGofyn am fynediad o Gmail\nUnwaith y bydd y cyfrif wedi'i greu, i mewn Gmail Gofynnwn i roi mynediad i'r cyfrif hwn:\nLleoliadau> Cyfrifon a mewnforio> Ychwanegwch gyfrif e-bost POP3\nYn y panel nesaf rydym yn ychwanegu'r cyfeiriad sydd o ddiddordeb i ni, yn yr achos hwn info@mydomain.com\nMae hyn yn achosi i'r system anfon hysbysiad i'r e-bost hwnnw, i awdurdodi mynediad allanol. Yna mae'n rhaid i chi nodi'r allwedd sydd wedi'i hanfon i'r post i wirio'r eiddo.\nSefydlu gmail post pop\nEr bod opsiwn mynediad Gmail wedi'i symleiddio, yr anfantais yw y bydd bob amser yn dangos iddo gael ei anfon drwy Gmail. Dyna pam y mae angen ei wneud fel hyn.\nYn y panel sy'n ymddangos, rhaid i ni gofnodi'r data:\nEnw defnyddiwr: info@mydomain.com\nGweinydd post sy'n dod i mewn: mail.mydomain.com\nGweinydd post sy'n mynd allan: mail.mydomain.com\n110 porthladd, ni ddylai roi problemau.\nMae'n rhaid i chi hefyd nodi a ydych am gadw copi yn Webmail (a argymhellir) a chyda pha label rydym am i'r negeseuon e-bost hyn gyrraedd Gmail.\nFel hyn, gallwn anfon a derbyn o'r cyfrif hwn, gan ddefnyddio Gmail.\nPost blaenorol«Blaenorol 2 Newyddion yn yr ardal geosodol nad oes modd ei anwybyddu\nPost nesaf Geofumadas, 1 blwyddyn yn y Rhwydweithiau Cymdeithasolnesaf »\nUn Ateb i "Sut i gael gafael ar e-bost allanol gan Gmail gan ddefnyddio POP3"\nEich Charger Solar yn dweud:\nDiolch, rydych chi wedi fy ngwasanaethu!


Mae Neuadd y Dref Maesteg yn adeilad rhestredig Gradd II hardd sydd wedi’i lleoli yng nghanol y canol tref hanesyddol hon, yng nghanol Cymoedd y De ac o fewn cyrraedd hawdd i Gaerdydd ac Abertawe. Mae cyfleuster theatr a swyddogaethau, mae’n cyflwyno rhaglen o berfformiadau proffesiynol ac amatur yn ogystal â darparu digon o le ymarfer a chyfarfod i lawer o grwpiau a sefydliadau lleol.\nDoes dim digwyddiadau ar gyfer y lleoliad hwn ar hyn o bryd\nMae Neuadd y Dref Maesteg yn adeilad rhestredig Gradd II wedi’i leoli yng nghalon y canol tref hanesyddol hwn, yng nghalon Cymoedd De Cymru ac o fewn cyrraedd hawdd o Gaerdydd ac Abertawe. Yn gyfleuster ar gyfer theatr a gweithgareddau, mae’n cyflwyno rhaglen o berfformiadau proffesiynol ac amatur yn ogystal â darparu gofod rhagymarfer a chyfarfod mawr ei angen ar gyfer grwpiau a sefydliadau lleol.\nMae’r brif neuadd yn ofod cwbl hyblyg â chapasiti seddau o hyd at 500, llawr dawnsio pren crog a system sain o ansawdd cyngerdd. Yn ogystal â pherfformiadau a digwyddiadau, mae’n lleoliad poblogaidd ar gyfer priodasau a gweithgareddau â bar â thrwydded lawn.\nMae nodweddion pensaernïol hardd y brif neuadd, arwyddocâd hanesyddol yr adeilad a'r lleoliad yng nghanol y dref yn cyfuno i greu sefyllfa ryfeddol ar gyfer eich diwrnod arbennig.\nMae Neuadd y Dref Maesteg wedi chwarae rhan hir a blaengar ym mywyd diwylliannol a hanes Cwm Llynfi.\nDathlwch tymor yr ŵyl gyda ffeiriau Nadolig, partïon a phantomeimiau.\nTweets by MaestegTownHall\nCynhelir y sesiynau galw heibio yn Uned 10 ym Marchnad Awyr Agored Maesteg ar y dyddiadau canlynol: Dydd Sadwrn 18 Awst rhwng 1pm a 4pm. Dydd Llun 20 Awst rhwng 9am a 12pm. Dydd Mawrth 21 Awst rhwng 5pm a 8pm. Bydd Ymddiriedolaeth Ddiwylliannol Awen ac aelodau o dimau adfywio, cadwraeth a dylunio’r […]\nHonnodd WalesOnline fod “yn union fel Kylie Minogue, y superstar graig, y gall David Bowie olrhain ei wreiddiau teuluol i Maesteg.” www.walesonline.co.uk/news/local-news/we-love-david-bowie-2380156 Ac mae seren roc mwyaf Prydain wedi ymweld â’r dyffryn hyd yn oed! Caiff hwn ei gyfrif gan un gefnogwr lleol sy’n ddigon ffodus i gwrdd yn yr Hen Dŷ, Llangynwyd. ‘Mae David […]


Fel rhan o’r ail gyfres o’r sioe canu corawl boblogaidd, Codi Canu, bydd côr newydd o gefnogwyr rygbi’r gogledd yn cael ei ffurfio i herio rhanbarthau Sgarlets Llanelli, Gleision Caerdydd, y Gweilch a Dreigiau Casnewydd Gwent.\nCynhelir cyfarfod cyntaf côr y gogledd, a arweinir gan Mari Pritchard a Geraint Roberts, nos Fercher, 12 Medi yng nghlwb rygbi Bangor. Mae croeso cynnes i unigolion neu grwpiau o ffrindiau, yn siaradwyr Cymraeg neu’n ddi-Gymraeg ac o bob gallu cerddorol i fynychu; rhaid i bawb fod o leiaf 18 oed.\nBydd y gyfres wyth rhan yn dilyn datblygiad y pum côr cymysg wrth iddynt ddysgu emynau ac anthemau rygbi yn barod i herio’i gilydd mewn un sialens ganu fawr gerbron y beirniad, yr arweinydd byd-enwog, Owain Arwel Hughes. Fe ddaeth y gyfres gyntaf i’w huchafbwynt cyn gêm Cymru v Lloegr fis Mawrth pan enillodd Côr Dreigiau Casnewydd Gwent y fraint o ganu’r anthem genedlaethol cyn y gêm yn Stadiwm y Mileniwm. Y wobr y tro hwn fydd canu’r anthem cyn gêm Cymru v Ffrainc ar 15 Mawrth 2008.\nMeddai Uwch Gynhyrchydd Codi Canu, Ronw Protheroe, o Grŵp Boomerang, “Fe wnaeth y gyfres gyntaf afael yn nychymyg gwylwyr yn rhyfeddol. Roedd yr ymateb ymhlith y rhanbarthau rygbi yn frwd iawn hefyd, gyda phawb yn dweud bod y sialens wedi codi’r awyrgylch mewn gemau ar hyd y tymor ac yn enwedig yn y gêm ryngwladol yn erbyn Lloegr. Ein nod y tro hwn yw cael miloedd o leisiau i gydganu yn gyson yn ystod y gêm rhwng Cymru a Ffrainc. “Roedd yr ymateb yn arbennig o frwd ymhlith gwylwyr yn y gogledd - cymaint fel y penderfynwyd bod yn rhaid cynnig cyfle i gefnogwyr rygbi yno i sefydlu côr i herio corau rhanbarthau'r de.”\nNid côr y gogledd yw’r unig ddatblygiad newydd ar gyfer yr ail gyfres. Bydd y maestro Owain Arwel Hughes yn mynychu ymarferion y pum côr er mwyn dewis 12 aelod o bob côr i greu ‘super côr’ o 6o aelod i berfformio mewn digwyddiadau arbennig. Mae yna le i ambell i aelod newydd ymhlith corau’r de – cysylltwch ag alan@boomerang.co.uk.\nMae arweinyddion rhanbarthau’r de yn aros yr un peth, sef Tim Rhys Evans, Cefin a Rhian Roberts (Dreigiau); Eilir Griffiths a Delyth Medi (Gleision), Alwyn Humphreys a Sioned James (Gweilch) ac Islwyn Evans a Catrin Hughes (Sgarlets). Dyma pryd fydd cyfarfodydd cyntaf y de: Sgarlets – Llun, 3 Medi; Dreigiau - Mawrth, 4 Medi; Gweilch - Mercher, 5 Medi; Gleision - Iau, 13 Medi. Mae pob cyfarfod i ddechrau am 7.30pm. Mae mwy o fanylion am y lleoliadau ayb ar gael ar www.s4c.co.uk/codicanu Diwedd\nDarlledir rhaglen uchafbwyntiau arbennig awr o hyd yn edrych yn ôl ar gystadlu brwd y gyfres gyntaf o Codi Canu ar S4C nos Sul, 19 Awst am 8.30pm.\tMwy o newyddion


Gwneud Marc 33 – Aberth a Gwobr | Mudiad Efengylaidd Cymru\n11 Mai 2020 | gan Emyr James | Marc 10\n33 – Aberth a Gwobr\nWrth iddo fynd i’w daith, rhedodd rhyw ddyn ato a phenlinio o’i flaen a gofyn iddo, “Athro da, beth a wnaf i etifeddu bywyd tragwyddol?” A dywedodd Iesu wrtho, “Pam yr wyt yn fy ngalw i yn dda? Nid oes neb da ond un, sef Duw. Gwyddost y gorchmynion: ‘Na ladd, na odineba, na ladrata, na chamdystiolaetha, na chamgolleda, anrhydedda dy dad a’th fam.'” Meddai yntau wrtho, “Athro, yr wyf wedi cadw’r rhain i gyd o’m hieuenctid.” Edrychodd Iesu arno ac fe’i hoffodd, a dywedodd wrtho, “Un peth sy’n eisiau ynot; dos, gwerth y cwbl sydd gennyt a dyro i’r tlodion, a chei drysor yn y nef; a thyrd, canlyn fi.” Cymylodd ei wedd ar y gair, ac aeth ymaith yn drist, oherwydd yr oedd yn berchen meddiannau lawer. Edrychodd Iesu o’i gwmpas ac meddai wrth ei ddisgyblion, “Mor anodd fydd hi i rai cyfoethog fynd i mewn i deyrnas Dduw!” Syfrdanwyd y disgyblion gan ei eiriau, ond meddai Iesu wrthynt drachefn, “Blant, mor anodd yw mynd i mewn i deyrnas Dduw! Y mae’n haws i gamel fynd trwy grau nodwydd nag i rywun cyfoethog fynd i mewn i deyrnas Dduw.” Synasant yn fwy byth, ac meddent wrth ei gilydd, “Pwy ynteu all gael ei achub?” Edrychodd Iesu arnynt a dywedodd, “Gyda dynion y mae’n amhosibl, ond nid gyda Duw. Y mae pob peth yn bosibl gyda Duw.” Dechreuodd Pedr ddweud wrtho, “Dyma ni wedi gadael pob peth ac wedi dy ganlyn di.” Meddai Iesu, “Yn wir, rwy’n dweud wrthych, nid oes neb a adawodd dŷ neu frodyr neu chwiorydd neu fam neu dad neu blant neu diroedd er fy mwyn i ac er mwyn yr Efengyl, na chaiff dderbyn ganwaith cymaint yn awr yn yr amser hwn, yn dai a brodyr a chwiorydd a mamau a phlant a thiroedd, ynghyd ag erledigaethau, ac yn yr oes sy’n dod fywyd tragwyddol. Ond bydd llawer sy’n flaenaf yn olaf, a’r rhai olaf yn flaenaf.”\nCamdystiolaethu: Dweud celwydd.\nCamgolledu: Achosi colled i rywun.\nCrau nodwydd: Y twll bach ar ben nodwydd.\nBeth yw’r peth mwyaf pwysig yn eich bywyd chi?\nWrth edrych ar y darn, beth oedd yn cadw’r dyn rhag dilyn Iesu?\nUn o’r delweddau mwyaf poblogaidd o Gristnogion y gorffennol yw mynachod (monks). Roedd y bobl yma yn ymwrthod â’u holl arian ac eiddo, ac yn gadael eu teulu a’u ffrindiau er mwyn byw bywyd caled o dlodi. Roedden nhw’n gwneud hyn er mwyn treulio amser yn meddwl am Dduw, ac er mwyn dianc o demtasiynau’r byd.\nWrth ddarllen geiriau Iesu fan hyn, mae’n rhwydd deall sut y gallai pobl feddwl mai dyma roedd Duw yn ei ddisgwyl. Ond ai dyna mae Iesu yn ei ddweud mewn gwirionedd? Dydyn ni ddim wedi ei glywed e’n dweud hynny wrth bawb, felly oes rhywbeth arbennig am y sefyllfa hon?\nMae’r ateb i’w gael yn y frawddeg, “Cymylodd ei wedd ar y gair, ac aeth ymaith yn drist, oherwydd yr oedd yn berchen meddiannau lawer.” Wrth drafod safon berffaith Duw, mae’r dyn yn amlwg yn teimlo ei fod wedi gwneud popeth sydd ei angen er mwyn mynd i’r nefoedd. Ond pan mae Iesu’n awgrymu fod angen iddo roi ei eiddo i ffwrdd, mae’r syniad yn torri ei galon. Roedd hynny’n gofyn gormod. Yn amlwg y pethau oedd wir yn bwysig iddo ef oedd faint o arian oedd ganddo a beth roedd pobl yn meddwl ohono. Mae Iesu’n egluro fod pobl gyfoethog mewn perygl mawr, oherwydd fod dilyn Duw yn edrych iddyn nhw fel aberth fawr. Mae’n defnyddio’r enghraifft chwerthinllyd o gamel yn mynd drwy nodwydd, ac yn dweud fod hynny’n rhwyddach nag i berson cyfoethog fynd i’r nefoedd. Ac eto’r gwir yw na fyddai neb yn cael ei achub heb i Dduw weithio yn ei galon.\nYr hyn sy’n dod yn amlwg yw nad yw aberthu popeth er mwyn dilyn Iesu Grist yn golled o gwbl. Yn gyntaf mae ei ddilynwyr yn derbyn yr holl freintiau o fod yn rhan o’i Eglwys. Ond mae hefyd yr addewid y byddan nhw’n derbyn gwobr yn y nefoedd – trysor llawer gwell, sy’n para am byth. Nid faint o arian sydd gennym yn y bywyd hwn sy’n ein gwneud ni’n gyfoethog, ond y ffaith ein bod wedi derbyn bywyd tragwyddol drwy gredu yn Iesu. Wedi’r cyfan, onid yw Duw gymaint yn well nag unrhyw beth y gall y byd ei gynnig?\nYdych chi’n meddwl eich bod ar eich colled o ddilyn Iesu?\nSut ddylai’r hyn mae Iesu yn ei ddweud effeithio ar y ffordd rydym ni’n meddwl am arian ac eiddo?\nmai Iesu Grist fydd y trysor mwyaf gwerthfawr yn eich bywyd, a hefyd am nerth i ddefnyddio popeth sydd gennych er ei ogoniant.


Trosi Punt Syria I Ewro\nData cyfraddau cyfnewid y Cenhedloedd Unedig ar 04/08/2020 19:15\nPunt Syria I Ewro trosi. Punt Syria pris yn Ewro heddiw ar y farchnad cyfnewid arian cyfred.\n1 000 Punt Syria = 1.66 Ewro\nCyfradd cyfnewid ar gyfartaledd. Cyfraddau cyfnewid o ffynonellau wedi'u gwirio. Mae banciau'n ymwneud â throsglwyddo Punt Syria i Ewro. 1 Punt Syria yn codi gan 0 Ewro. Cyfradd Punt Syria yn codi ers ddoe. Ar gyfer 1 Punt Syria nawr mae angen i chi dalu 0.001659 Ewro.\nCyfradd cyfnewid Punt Syria I Ewro\nFis yn ôl, gellid prynu Punt Syria ar gyfer 0.001757 Ewro. Dri mis yn ôl, gellir cyfnewid Punt Syria am 0.001793 Ewro. Flwyddyn yn ôl, gellir cyfnewid Punt Syria am 0.001733 Ewro. Gellir gweld cyfradd gyfnewid y Punt Syria i Ewro ar y siart. 0% - newid yng nghyfradd cyfnewid Punt Syria i Ewro yr wythnos. -4.25% - newid yng nghyfradd cyfnewid Punt Syria i Ewro y flwyddyn.\nCyfradd cyfnewid Punt Syria (SYP) I Ewro (EUR) Yn byw ar farchnad cyfnewid Forex\nTrawsnewidydd arian cyfred Punt Syria Ewro\nPunt Syria (SYP) I Ewro (EUR)\n1 000 Punt Syria 1.66 Ewro\n5 000 Punt Syria 8.30 Ewro\n10 000 Punt Syria 16.59 Ewro\n25 000 Punt Syria 41.48 Ewro\n50 000 Punt Syria 82.96 Ewro\n100 000 Punt Syria 165.92 Ewro\n250 000 Punt Syria 414.80 Ewro\n500 000 Punt Syria 829.59 Ewro\nOs oes gennych 10 Punt Syria, yna yn Awstria gallwch brynu 0.016592 Ewro. Gallwch brynu 25 Punt Syria ar gyfer 0.04148 Ewro . Gallwch brynu 0.082959 Ewro ar gyfer 50 Punt Syria . Os oes gennych 0.17 Ewro, yna yn Awstria gallwch brynu 100 Punt Syria. Trawsnewidydd arian heddiw yn rhoi 0.41 Ewro ar gyfer 250 Punt Syria. Heddiw, gellir gwerthu 0.83 Ewro ar gyfer 500 Punt Syria.\nPunt Syria I Ewro Hanes y gyfradd gyfnewid\nPunt Syria a Ewro symbolau a gwledydd arian


Regional Learning and Skills Partnership South West & Mid Wales » Gofynwyd am enwebiadau ar gyfer Cadeirydd newydd ar gyfer RLSP\nGofynwyd am enwebiadau ar gyfer Cadeirydd newydd ar gyfer RLSP\nMae cyfle cyffrous wedi codi ar gyfer sefyllfa cadeirydd y Bartneriaeth Dysgu a Sgiliau Rhanbarthol (PDSR), partneriaeth sy’n gyrru newid yn y maes sgiliau ar draws De Orllewin a Chanolbarth Cymru. Gofynnir am ymgeisydd sector breifat brwdfrydig, i gynrychioli cyflogwyr o ar draws y rhanbarth yng nghyfarfodydd PDSR, gweithio gyda chadeirydd y ddwy Bartneriaeth Sgiliau Rhanbarthol arall yng Nghymru a gyda Gweinidogion Llywodraeth Cymru a Gweision Sifil.\nMae’r PDSR hefyd yn arwain ar Ymyrraeth Sgiliau a Thalent, un o’r 11 prosiect sy’n ffurfio Y Bargen Ddinas Bae Abertawe ac yn y dyfodol fyddwn yn gweithio gyda Fargen Twf Canolbarth Cymru wrth iddo symud ymlaen.\nRôl Bwrdd y Partneriaeth Dysgu a Sgiliau yw:\ngwella casgliad a rhannu data a gwybodaeth ynglyn a cyflogaeth a sgiliau,\nnodi anghenion busnesau a’r gweithlu presennol a’r dyfodol yn y rhanbarth,\ncynhyrchu Cynllun Cyflogaeth a Sgiliau,\nsicrhau bod y seilwaith dysgu a sgiliau yn diwallu anghenion economaidd a chymdeithasol y rhanbarth.\nYr hyn yr ydym yn chwilio amdano mewn cadeirydd;\nGwybodaeth a phrofiad yn unrhyw un o’r sectorau diwydiant cysylltiedig (Deunyddiau Uwch, Gweithgynhyrchu, Ynni, Adeiladu, Iechyd a Gofal Cymdeithasol, Hamdden a Thwristiaeth, Bwyd a Ffermio, Gwasanaethau Ariannol a Phroffesiynol neu Ddiwydiannau Creadigol).\nProfiad cryf yn y sector preifat\nEthos arweinyddiaeth a phartneriaeth gref\nDangos dealltwriaeth o’r amgylchedd strategol ehangach a rhoi ystyriaeth i hyn wrth wneud argymhellion\nY gallu i gyfleu negeseuon cymhleth i amrywiaeth o gynulleidfaoedd gan gynnwys Llywodraeth Cymru.\nProfiad o gadeirio partneriaeth amrywiol a chyfarfod lefel uchel sy’n cynnwys ystod o bartneriaid allanol.\nMae’r swydd yn swydd wirfoddol gydag ymrwymiad bras o 12 diwrnod y flwyddyn.\nDyddiad cau ar gyfer ceisiadau: 24 Ebrill 2019\nCyfarfod y Panel a phenderfyniad: Mai 2019\nCyfarfod cyntaf: 16 Mai 2019\nAm ragor o wybodaeth neu i ymgeisio\nCysylltwch â Jane Lewis ar 01554 742431 neu anfonwch CV at jelewis@sirgar.gov.uk


Criccieth – Min y Môr/Marine Terrace\nHafan / Criccieth – Min y Môr/Marine Terrace\nCricieth – Min y Môr\nCricieth  Min y Môr . Yn ystod y chwyldro diwydiannol tyfodd dinasoedd a threfi a daeth gwyliau'n boblogaidd. Ar ôl i'r rheilffordd gyrraedd ym 1867 ehangodd Cricieth i fod yn gyrchfan glan môr adnabyddus. Roedd perchnogion tir ar hyd y blaendraeth yn gyflym i gymryd mantais. Y cyntaf o'r rhain oedd William Watkins o Muriau Mawr. Roedd wedi etifeddu tir o amgylch y dref gan ei fam a oedd yn disgyn o un o deuluoedd hynaf yr ardal. Roedd un darn, y Llain Hir, ar ochr orllewinol y castell, yn berffaith ar gyfer adeiladu teras o dai mawr. Aeth i bartneriaeth â Robert Jones a'i fab Thomas contractwyr, Corporation Terrace ac Owen Owens, masnachwr coed o Borthmadog. Cyflogwyd pensaer O.M.Roberts i baratoir cynlluniau. Erbyn haf 1877 roedd popeth yn barod i ddechrau. Disgrifiwyd gosod y garreg sylfaen, a gynhaliwyd ddydd Llun y Sulgwyn (Mai 21ain) am 5yp, yn frwd yn y papur newydd dirwest Llais y Wlad. Gorymdeithiodd y plant a thrigolion o'r ysgoldy, dan arweiniad baner y Templedi Da, i Muriau Mawr, lle ymunodd Mr a Mrs Watkins a'u plant â nhw, ac yna ymlaen i lan y môr lle'r oedd torf fawr wedi casglu. Yna cymerodd Miss Watkins, gyda chymorth ei brawd Willie Watkins, y trywel arian, a'i chyfarwyddo gan Mr Thomas Jones, osododd y garreg. Mewn ceudod gosodwyd cist efydd, yn cynnwys swm o arian a phapurau newydd. Ar ôl y seremoni gwnaeth yr holl bartneriaid areithiau ac yna symudodd pawb i'r ysgoldy lle cynhaliwyd cyngerdd ac yna darlith ar ddirwest a gafodd dderbyniad da.\nGwerthwyd y prydlesi yn gyflym a chychwynnodd y prosiect. Adeiladwyd stablau ac iard yn Abereistedd ar gyfer storio ac i baratoi'r deunydd. Daeth cerrig o chwarel y Ddinas gerllaw, y traeth (er i hyn gael ei wahardd yn ddiweddarach) ac o fannau eraill. Roedd y prydlesi yn nodi bod Pinwydd Americanaidd i gael ei ddefnyddio ac roedd masnachwyr coed fel Owen Owens yn mewnforio llawer iawn o bren i Borthmadog o Ganada a Pensacola yn UDA ar gyfer adeiladu llongau a defnydd eraill. Heidiodd seiri maen, seiri coed, plastrwyr a llafurwyr i mewn o'r ardal gyfagos. Erbyn cyfrifiad 1881 roedd tri ar hugain o dai gan gynnwys siop wedi'u cwblhau, pob un ohonynt gyda theuluoedd yn byw ynddyn nhw ac eithrio dau. Disgrifiwyd y preswylwyr yn bennaf fel ceidwaid tai llety er bod cymysgedd o Gapteiniaid llong, blwydd-dalwyr (pobl wedi ymddeol), peirianwyr, cyfrifwyr a chrefftau a phroffesiynau eraill. Dros y 15 mlynedd nesaf ychwanegwyd rhif 24 ac yna rhifau 25 -30. Ganed Margaret Panky McKenzie Jones ar Stryd y Castell ym 1909. Roedd hin cofio, Min y Môr oedd yr ochr smart, roedd y mwyafrif or tai yn dai lletya, cymerodd yr un bobl â nhw flwyddyn ar ôl blwyddyn, gan aros mis neu chwe wythnos. Daeth teuluoedd â'u\nmorwynion a'u nanis ac yn aml iawn eu gyrwyr cerbydau hefyd. Rwyn cofio mynd am dro ar hyd y Teras ar noson o haf yn edrych i mewn ar yr ymwelwyr yn cael cinio. Roedden nhw i gyd wedi newid ac roedd ganddyn nhw forwynion parlwr. Roedd yn gain iawn. \n107 wedi gweld yr eitem hon\nCrëwyd gan: Robert D.Cadwalader


Miranda – Noson o chwerthin ac uniaethu | POBL CAERDYDD | #PoblCaerdydd\nMiranda – Noson o chwerthin ac uniaethu\nAdolygiad Nest Gwilym\nAr ôl mwynhau cyfres Miranda ar y teledu a’i phortread gwych o Chummy yn y gyfres ‘Call the Midwife’ roedd rhaid prynu tocynnau i’w gweld hi yn perfformio yn y Motorpoint Arena yr wythnos diwethaf. Ron i’n reit nerfus drosti a deud y gwir – nid ar chwarae bach mae rhywun yn sefyll ar ei ben ei hun ar lwyfan i geisio diddanu cynulleidfa am bron i 2 awr. Wedi’r cyfan, does ganddi hi ddim cefndir ‘stand-up’ – dydi hi heb gael blynyddoedd o brofiad i feithrin ei chrefft fel comedïwyr eraill sy’n gwneud y math hwn o beth. Go dda hi felly am fentro i wneud sioe ‘stand-up’ – byddai wedi gallu cymryd yr opsiwn hawdd ac ail-greu ei chyfres deledu ar ryw fath o ffurf, ond na, mi fentrodd, a llwyddo.\nCocŵn o hwyl\nMi ddaeth i’r llwyfan mewn jins, pymps a thop digon cyffredin a’n gwahodd ni i gyd fod yn rhan o barti mawr. Roedd ganddi hyd yn oed fwrdd gyda bwyd parti ar y llwyfan a phob hyn a hyn mi roedd hi’n taflu danteithion i aelodau o’r gynulledifa eu mwynhau. Ac fel unrhyw barti da mi roedd yna ganu a dawnsio – mi gawson ni ganu I Will Survive a dawnsio i Saturday Night. Roedd pawb yn rhan o’r parti – y ‘cocŵn o hwyl’, pawb yn rhannu’r profiad. Ac mi fuodd hi’n chwarae rôl Cilla Black hefyd gan drefnu i ddau ddod i fyny i’r llwyfan i fynd am dêt yn ystod yr egwyl. Profodd hyn yn dasg anoddach na’r disgwyl – roedd hi’n anodd dod o hyd i ddyn sengl yn y gynulleidfa neu doedd neb am gyfaddef eu bod nhw’n sengl!\nO’r diwedd, mi aeth na hogyn 18 oed i’r llwyfan. Ond merch 29 oed ddaeth i fyny fel merch sengl i fynd ar dêt gyda fo. Mi benderfynodd Miranda fod yna ormod o fwlch oedran rhyngddyn nhw ac mi yrrodd y ferch yn ôl i’w sedd yn ddiseremoni! Daeth merch 18 oed i gymryd lle honno ond wedyn mi gyfaddefodd yr hogyn ei fod o’n hoyw! Pam ddaeth o i’r llwyfan yn y lle cyntaf dwn i ddim! Ffan mawr o Miranda debyg a gweld ei gyfle i’w chyfarfod hi yn y cnawd. Beth bynnag, llwyddwyd i ddod o hyd i fachgen arall ac roedd hi’n ymddangos bod y ddau wedi cael dêt neis yn ystod yr egwyl a’u bod am gyfnewid rhif ffôn ar y diwedd.\nRoedd llawer o straeon Miranda yn cychwyn gyda’r geiriau ‘Does anyone else ever….’ a dyna pam ei bod hi mor llwyddiannus a doniol. Mi fydd hi’n adrodd rhyw stori neu’n sôn am rhyw arferion penodol ac mi rydach chi’n gwybod yn syth am beth mae hi’n siarad gan eich bod chi’n gwneud yr union beth eich hun! Yn hynny o beth, mae’n debyg i Peter Kay. Dwi a Miranda tua run oed felly ro’n i’n uniaethu llawer â’r pethau roedd hi’n sôn amdanyn nhw! Roedd na lawer o sôn am brofiadau merched dros 35 oed ond doedd dim rhaid i chi fod dros 35 oed i werthfawrogi’r holl straeon hyn – troeon trwstan, straeon ‘embarassing’ am fflyrtio, sut i ymddwyn mewn parti, rhedeg am fws, baglu ac ati ac ati. Ac roedd na lawer o sôn am dorri gwynt!\nRoedd yna bobl o oedran gwahanol yn y gynulleidfa – yr hyn wnaeth fy synnu i oedd cymaint o ferched ifanc yn eu harddegau oedd yno. Ron i wedi disgwyl y byddai llawer o ferched 30au a hŷn ond mae hyn yn dangos ei bod hi’n apelio i bob oed. Ac mi roedd y ‘teenagers’ yn ei chael hi gan Miranda hefyd – gwneud hwyl ar eu pennau a’u hymddygiad gan ofyn i’w rhieni ymddwyn fel eu plant i weld sut fydden nhw’n mwynhau cael rhywun yn bangio drysau, gweiddi, gofyn am arian ac ati.\nRoedd hi hefyd yn cyflwyno negeseuon cadarnhaol iawn i ferched ifanc – o ran delwedd y corff, sôn am ferched tenau sydd ar ddeiet o hyd, a byth yn bwyta pwdin. Mae’n amlwg bod merched ifanc wrth eu boddau efo hi ac mae’r ffaith nad ydi hi’n malio dim am ddelwedd y corff, ei bod hi bach yn wahanol, yn drwsgwl a lletchwith yn hysbyseb wych mewn oes sy’n rhoi cymaint o bwys ar ddelwedd. Dyna pam rydan ni’n ei charu hi – rydan ni’n gallu gweld ein hunain ynddi.\nMi wnes i chwerthin lot, ddim crio chwerthin fel nes i wrth weld Peter Kay, ond roedd hi’n noson dda a phobl yn gadael gyda gwên lydan ar eu hwynebau ac yn teimlo’n dda.


Y canwr Chris Brown wedi cael ei arestio ym Mharis – Golwg360\n22 Ionawr 2019 am 11:11 Diweddarwyd am 11:30\nMae’r canwr o’r Unol Daleithiau Chris Brown a dau berson arall wedi cael eu harestio ym Mharis.\nDaw hyn ar ôl i ddynes wneud honiadau o dreisio, yn ôl heddlu Ffrainc.\nDywed swyddogion mai un o’r rhai sydd wedi cael eu harestio yw gwarchodwr y canwr.\nCafodd Chris Brown ei arestio ddydd Llun (21 Ionawr) ac mae’n parhau i gael ei gadw yn y ddalfa tra bod yr heddlu yn ymchwilio i’r gwyn.\nNid yw Sony Music wedi gwneud sylw ar y mater.\nYn 2009, roedd Chris Brown wedi pledio’n euog i gyhuddiad o ymosod ar y gantores Rihanna, ei gariad ar y pryd, yn yr Unol Daleithiau. Roedd wedi cwblhau ei gyfnod prawf yn yr achos yn 2015.


Diwrnod Olaf Casglu Data Tywydd!!\tPenny Tomkins, 27 Mawrth 2015\nHelo Cyfeillion y Gwanwyn!\nHeddiw yw'r diwrnod olaf o gasglu data tywydd a'r diwrnod olaf i rannu eich holl ddata ar wefan Amgueddfa Cymru! Os wyt yn cael unrhyw drafferth anfonwch e-bost ata i neu gadewch sylwadau wrth gofnodi eich data a wnâi cysylltu â chi mo gynnar a posib!\nOs ydych wedi nodi eich holl ddata tywydd a'r dyddiadau blodeuo cyntaf ar gyfer eich ysgol, yna byddwch yn ennill tystysgrifau Gwyddonydd Gwych o Amgueddfa Genedlaethol Cymru ac y Edina Trust. Mae'r rhain yn cael eu dyfarnu i gydnabod y sgiliau yr ydych wedi eu datblygu wrth gwblhau'r prosiect Bylbiau'r Gwanwyn i Ysgolion. Hoffwn ddiolch i chi am gymryd rhan.\nWyf yn drist bod y prosiect yn dod i ben. Ond rwy'n edrych ymlaen at gloddio i mewn i'r data i weld a oes unrhyw batrymau a thueddiadau ac i gymharu canlyniadau â blynyddoedd blaenorol! Wnâi anfon y canlyniadau i'ch ysgol a rhannu'r adroddiad ar-lein erbyn canol mis Mai!\nRhwy’ gobeithio eich bod i gyd wedi mwynhau'r prosiect. Nawr bod eich cipio data yn gyflawn, gallwch ddadansoddi eich cofnodion a chymharu eich canlyniadau hefo ysgolion eraill trwy ddefnyddio'r Map ar y wefan. Yna gallwch gymharu hyn â blynyddoedd blaenorol drwy edrych ar adroddiad llynedd. Tybed os byddwch yn rhagweld canlyniadau'r adroddiad eleni?\nCofiwch, mae 'na fyrddau gwahanol i ddatblygu eich sgiliau gwyddoniaeth. Os ydych wedi mwynhau'r prosiect hwn gallech barhau cadw cofnodion tywydd a rhannu eich canlyniadau ar wefan y Swyddfa Dywydd, WOW. Mae yna hefyd llawer o arbrofion gwyddonol i gael ar safleoedd addysgol fel y swyddfa MET a BBC Bitesize.\nOs nad ydych blanhigyn wedi blodeuo erbyn diwedd y tymor yna gallech gymryd o adra dros y gwyliau a chofnodi'r dyddiad ar-lein pan mae'n blodeuo. Cofiwch i gymryd eich enw-defnyddiwr a chyfrinair adra gyda chi fel y gallwch gael mynediad i'r wefan!\nMae rhai ohonoch wedi rhoi gwybod bod eich planhigion heb dyfu. Mae'n ddrwg gen i glywed hyn gan fy mod yn dallt faint mo siomedig gall o fod pryd nad yw arbrawf yn mynd yn ôl y bwriad. Ond di hyn ddim yn golygu ac nad oedd yr arbrawf yn llwyddiannus! Mae'n mor bwysig a diddorol i'r ddogfen pan nad yw pethau'n digwydd ac mae o bryd mae pethau yn digwydd. Am y rheswm hwn, mae'n bwysig eich bod yn cofnodi eich canlyniadau ar wefan Amgueddfa Cymru. I wneid hyn ewch i'r adran 'cofnodion blodau' ar y wefan a dewis 'nad oedd blodyn' o'r ddewislen.\nGwyliwch y gofod hwn i weld pa ysgolion sy'n ddyfernir tystysgrifau Gwyddonydd Gwych ac sy'n ennill Taith Natur!!\nDiolch i chi am eich holl waith caled Gyfeillion y Gwanwyn,\nSylwadau ac ymatebion:\nRivington Foundation Primary School: We had our first 2 flowers flower today one in the ground and one in the pot but we still have a lot more to go though. We think it took such a long time to flower because we have so many trees blocking out some of the sunlight. Prof P: Hi Rivington Foundation Primary, if your plants haven’t flowered before the holidays please take them home with you and log their flowering dates on the NMW website. If the trees were shading your plants from the sun this will have had an effect on their growth. Well done for thinking about what effects the


Erthyglau Justin Gray ymlaen Martech Zone |\nErthyglau gan Justin Gray\nYn rhy aml o lawer, daw technoleg yn bersonoliad llwyddiant. Rydw i wedi bod yn euog ohono hefyd. Mae Tech yn hawdd ei brynu ac felly, mae'n teimlo fel uwchraddiad ar unwaith! Roedd degawd cyntaf y 2000au i gyd yn ymwneud â mewnfudo, felly fe wnaethon ni rasio tuag at awtomeiddio marchnata gyda breichiau agored, mewn llwch o archebion prynu a chanllawiau diffiniol - roedden ni i ffwrdd â'n platfform newydd. Fe wnaethon ni slapio ar y bleindiau ymlaen pan ddaeth


Gwneud Cinio Grangetown - Grange Pavilion Welsh\nGwneud Cinio Grangetown\nMedi 16, 2020\nDros wyliau’r haf, daeth preswylwyr ynghyd i ddarparu cinio iach, am ddim i deuluoedd yn Grangetown.\nGweinodd Grace Church Caerdydd, mewn partneriaeth â Grangetown Community Action a Pafiliwn Grange, bron i 400 o giniawau i deuluoedd yn yr ardal trwy’r fenter Gwneud Cinio Grangetown. Wedi’i leoli y tu allan i ganolfan gymunedol newydd Pafiliwn Grange, bu gwirfoddolwyr yn ymgysylltu â theuluoedd mewn angen, gan ddarparu cinio maethlon a sgwrsio cyfeillgar.\nCyn y pandemig, roedd Grace Church yn bwriadu rhedeg clybiau cinio trwy’r gwyliau, ond roedd amgylchiadau’n golygu nad oedd hyn yn bosibl. Ar ôl sylweddoli’r effaith a gafodd coronafirws ar gyllid mewn cartrefi ledled Grangetown, buont yn gweithio gyda Grangetown Community Action i sicrhau cyllid i ddarparu cinio pecyn parod, yn rhad ac am ddim.\nDywedodd Lizzie Swaffield, o Grace Church Caerdydd:\n“Mae wedi bod yn bleser gallu gwasanaethu’r gymuned trwy Make Lunch Grangetown dros wyliau’r haf. Mae tîm gwych o wirfoddolwyr wedi gwneud gwaith gwych o baratoi a dosbarthu cinio i gefnogi teuluoedd lleol.\nGan weithio ar y cyd â Grangetown Community Action a Pafiliwn Grange mae’r fenter hon wedi helpu i gefnogi teuluoedd sy’n cael trafferth gyda chostau bwyd ar adeg anodd ac ansicr i lawer o bobl. “\nYchwanegodd Cadeirydd Grangetown Community Action, y Cynghorydd Ash Lister:\n“Er bod cefnogaeth i atal teuluoedd rhag mynd i dlodi bwyd, yn anffodus nid yw’r rhai sydd eu hangen fwyaf yn eu cyrchu bob amser.\nMae wedi bod yn bleser gweithio gyda gwirfoddolwyr o Grace Church i sicrhau bod y rhai mewn angen yn derbyn y gefnogaeth sydd ei hangen arnynt, ac edrychaf ymlaen at ddatblygu’r cynllun ar gyfer gwyliau yn y dyfodol. ”\nMarchnad y Byd Grangetown\nDydd Sadwrn 17th Hydref 2020 10:00 am – 2:00 pm\nDydd Llun 26th Hydref 2020


Clystyrau | Business Wales - Food and drink\nMae Menter a Busnes yn monitro’r sefyllfa’n ymwneud â’r Coronafeirws (COVID-19) yn barhaus, ynghyd â’r effaith ar gynhyrchwyr bwyd a diod o Gymru. Rydym ni wedi siarad gyda’r prif adwerthwyr, ac nid yw’r mwyafrif ohonynt yn cynnal cyfarfodydd wyneb i wyneb ar hyn o bryd ac maent wedi canslo unrhyw deithio nad yw’n hanfodol.\nCovid 19 - Nodyn 1\nBwletin parodrwydd busnes arbennig - gwybodaeth pwysig i fusnesau a chyflogwyr am coronafeirws (COVID 19)\nDyma rifyn arbennig o fwletin parodrwydd busnes i gymdeithasau masnach, cyrff sy'n cynrychioli busnesau a chyfryngwyr busnes sy'n darparu gwybodaeth bwysig i chi a'ch aelodau busnes a rhwydweithiau ar coronafeirws (COVID-19). (Saesneg yn unig)\nRhaglen Partneriaeth Arloesi ar Waith\nMae Is-adran Fwyd Llywodraeth Cymru yn gwahodd prosiectau cydweithredol i ddatblygu atebion arloesol ym maes bwyd a diod sy’n ymdrin â heriau cymdeithasol a heriau yn y sector cyhoeddus neu broblemau cyffredin sy’n wynebu grwpiau bach o fusnesau yn y diwydiant bwyd a diod.\nBriff y Rhaglen (IP_WG_001)\nNodiadau Esboniad (IP_WG_002)\nFfurflen Gais (IP_WG_003)\nNodiadau Esboniadol ar gyfer y Ffurflen Gais (IP_WG_004)\nLlyfryn Bwyd a Diod Cymru Rhwydwaith Clwstwr\nY Clwstwr Uwchraddio Cynaladwy\nHelpu busnesau bwyd a diod uchelgeisiol o Gymru i uwchraddion'r gynaliadwy.\nBydd y Clwstwr Uwchraddio Cynaliadwy yn cefnogi busnesau i fynd i'r afael â'r 4 her allweddol er mwyn uwchraddio'n llwyddiannus.\nY GALLU i uwchraddio\nMynediad i GYFALAF er mwyn uwchraddio\nMynediad at y CYMWYSTERAU a'r dalent gywir er mwyn uwchraddio\nYR HYDER i uwchraddio ac i osgoi'r trap goddiweddyd\nEwch i'r wefan i gael rhagor o wybodaeth: https://www.sustainablescaleupcluster.wales/?lang=cy\nCyllidwyd y prosiect hwn drwy Cymunedau Gwledig Llywodraeth Cymru - Rhaglen Datblygu Gwledig Cymru 2014 - 2020, a arienir gan Lywodraeth Cymru a'r Gronfa Amaethyddol Ewrop ar gyfer Datblygu Gwledig. Cyflwynir gan BIC Innovation.\nNod y Rhaglen Datblygu Busnes yw galluogi busnesau mêl Cymreig i greu swyddi a thwf economaidd cynaliadwy trwy gefnogi’r sector i dyfu trwy ddarparu cefnogaeth benodol - mae’r rhaglen Clwstwr yn enghraifft o’r gefnogaeth hon.\nMap sy'n amlinellu'r holl wenynwyr yng Nghymru sydd wedi cofrestru drwy brosiect Cywain neu clwstwr Mêl sy'n cynhyrchu mêl i'w werthu, er mwyn i chi allu canfod y cynhyrchwyr agosaf atoch chi.\nComisiynodd prosiect Garddwriaeth Cymru Prifysgol Wrecsam Glyndwr gyfres o ffilmiau byrion er mwyn dangos yr amrywiol ffyrdd y bu busnesau - pob un ohonynt yn aelodau o'r prosiect - yn gweithio i gefnogi cymunedau ledled Cymru yn ystod y pandemig C-19, o gyfyngiadau cyfnod clo mis Mawrth a thu hwnt.\nCanolfan Arddio Camlan (Saesneg yn unig)\nCaffi Cletwr (Saesneg yn unig)\nGardd Ffiseg Bont-faen (Saesneg yn unig)\nFlintShare (Saesneg yn unig)\nQuinky (Saesneg yn unig)\nZingiber (Saesneg yn unig)\nTyfu Cymru - Mewnwelediadau i'r Diwydiant Garddwriaeth\nYn y fideo byr hwn, rydyn ni'n siarad â dau dyfwr o Gymru am y diwydiant garddwriaeth, ac yn trafod y cyfleoedd a’r heriau maen nhw wedi’u hwynebu dros gyfnod y Covid, ynghyd â’u barn ar y cyfleoedd i’r diwydiant yng Nghymru yn y dyfodol. Mae Bellis Brothers yn fusnes teuluol sy'n cael ei redeg yn annibynnol, a sefydlwyd ym 1860 ac sydd wedi'i leoli llai na 9 milltir o Wrecsam yn Nyffryn hyfryd Dyfrdwy ar gyrion Pentref Holt. Maent yn cynnig profiad siopa unigryw gyda Siop Fferm helaeth, Canolfan Arddio, Adran Anrhegion, Bwyty mawr a Dewiswch Eich Hun yn dymhorol. Mae Claire Austin Hardy Plants yn arbenigo mewn peonies ac irises. mae ganddyn nhw gyfoeth o wybodaeth a phrofiad o werthu irises gwreiddiau noeth, peonies gwreiddiau noeth, daylilies, a lluosflwydd mewn potiau, ar-lein. Maent yn fusnes archebu trwy'r post ac yn gweithredu trwy e-fasnach, gan gyflenwi i unigolion preifat ledled y DU o'u canolfan yn Sarn, Powys.\nClwstwr Datblygu Diodydd\nMae’r Clwstwr Datblygu Diodydd wedi cael ei lansio fel rhan o raglen Clwstwr Llywodraeth Cymru a chaiff ei anelu at gefnogi twf trwy gydweithio a chysylltedd diwydiannol.\nTyfu'r Diwydiant Diodydd yng Nghymru\nCylchlythyr Clwstwr Diodydd - Ebrill 2020 Sgroliwch i lawr am y Gymraeg\nMae gwasanaethau allweddol yng Ngwynedd yn cael ei cyflenwi gyda diheintydd llaw gan gwmni jin lleol. (Saesneg yn unig)\nGall allforio weddnewid eich busnes, ac mae buddion potensial yn cynnwys gwerthiant ac elw cynyddol, yn ogystal ag annog creadigrwydd ac arloesedd, a chynyddu effeithiolrwydd.\nClwstwr Allforio a Rhaglen Ymweliadau Datblygu Masnach – Adolygiad Blwyddyn\nClwstwr Bwyd Môr Cymreig\nMae’r Rhaglen Datblygu Busnes yn anelu at alluogi busnesau pysgodfeydd Cymreig i greu swyddi a thwf economaidd cynaliadwy trwy gefnogi’r sector i dyfu gyda chefnogaeth benodol.\nCyfeiriadur Cyflenwyr a Chyfanwerthwyr Bwyd Mor Cymreig\nMap o Gyflenwyr a Chyfanwerthwyr Bwyd Mor Cymreig\nRhwydweithio - Cefnogi'r sector bwyd Mor Cymru\nClwstwr Bwydydd Da Cymru\nNod y Rhaglen Datblygu Busnes yw galluogi busnesau Cymreig i greu swyddi a thwf economaidd cynaliadwy trwy gefnogi cynhyrchwyr bwyd a diod Cymreig i dyfu trwy ddarparu cefnogaeth benodol – mae’r rhaglen Clwstwr yn enghraifft o’r gefnogaeth hon.\nClwstwr Busnes Effaith Uchel\nMae'r Clwstwr Busnes Effaith Uchel wedi'i lanso fel rhan o raglen datblygu clystyrau Llywodaeth Cymru.\nDatblygu Clwstwr NutriWales (Maeth Cymru)\nBydd y Clwstwr yn ysgogi ymchwil ar y cyd, yn datblygu cynnyrch, yn rhoi mynediad at farchnadoedd newydd a bydd o fudd i economi Cymru yn ogystal ag i iechyd maethol Cymru.


BBC Cymru - Eisteddfod 2009 - O'r Maes - Barn y beirniaid\nBarn y beirniaid\n07 Awst 2009\nBeirniaid y gadair yn egluro eu penderfyniad\nRhybuddiwyd na ddylid chwilio am batrwm yn dilyn yr hyn a ddigwyddodd yng nghystadleuaeth y gadair yn Eisteddfod Y Bala.\nEr bod nifer y cystadleuwyr yn isel a'r ymgeision yn anheilwng o'r gadair dywedodd Branwen Jarvis mewn cynhadledd i'r wasg yn dilyn y seremoni:\n"Dydw i ddim yn meddwl bod eisiau i ni chwilio am batrwm o un flwyddyn wan.\n"Hynny yw, mae'r tri ohonom ni'n athrawon ac rydyn ni gyd yn gwybod bod blynyddoedd gwan heb reswm a bod yna flynyddoedd ardderchog heb reswm ymddangosiadol.\n"Mae'r pethau yma yn digwydd a dwi ddim yn meddwl bod yna batrwm fel y cyfryw," meddai.\n"Neu o leiaf fe gawn ni weld dros y flwyddyn neu ddwy nesaf os oes yna batrwm ond dwi'n mawr obeithio na fydd hynny yn digwydd," ychwanegodd.\nNiferoedd yn debyg\nDywedodd Ceri Wyn Jones a oedd hefyd yn beirniadu i'r niferoedd fod yn debyg iawn dros ddegawd gyda rhyw saith, wyth, naw yn cystadlu.\n"Ond yn y blynyddoedd a fu mae'n wastad wedi bod un seren. Rydym ni wedi anwybyddu'r ffaith fod y niferoedd yn isel ond mae'n amlycach eleni oherwydd nad oes enillydd gyda ni," meddai.\nDywedodd Branwen Jarvis ei bod hi a'r ddau feirniad arall, Ceri Wyn Jones a Gwenallt Llwyd Ifan, "yn benisel" oherwydd y penderfyniad y bu'n rhaid iddynt ei wneud ond i'r ffaith fod y tri ohonynt yn gwbl gytun nad oedd teilyngdod ei wneud yn un rhywfaint haws.\n"Roeddem ni'n gwbl unfrydol a'r tri ohonom yn gallu atgyfnerthu'n gilydd," meddai.\nEglurwyd mai methiant hyd yn oed y goreuon yn y gystadleuaeth i fod yn gyson eu "fflachiadau" oedd diffyg pennaf y gystadleuaeth.\n"A dyna yw'r rhwystredigaeth rwy'n credu oherwydd ein bod ni'n teimlo bod da ni feirdd da ond heb fod yn saernïo'r cerddi , yn eu gweithio nhw ac yn eu tocio nhw a bod yna ormod o dderbyn llinellau ail orau a hynny'n difetha'r gwaith da sy'n digwydd mewn sawl man arall," meddai Gwenallt Llwyd Ifan.\nAc meddai Ceri Wyn Jones: "Y teimled oeddech chi'n gael oedd eich bod yn taro ar ryw linell dda neu syniad da weithiau ond nad oedden nhw wedi ymlafnio i wneud y peth yn orffenedig - i weld y peth trwyddo i'r pen. Yr oedden nhw'n meddwl fod y syniad neu'r llinell yn ddigon ynddynt eu hunain.\n"Roedd yna fflachiadau disglair ond yn sydyn gawsech chi eich siomi wedyn ac yna ymhen chwech, saith, wyth llinell rhywbeth da eto," meddai.\nBeirniadodd Branwen Jarvis hefyd ddiffyg pensaernïol y cerddi a methiant y beirdd i feddwl am eu cerdd fel cyfanwaith a'u datblygu yn iawn.\n"Yr oedd yna nifer ohonyn nhw yn mynd ar goll yn y canol neu roedd y diwedd yn ffwrdd â hi ac yn wan," meddai.\nBeirniadodd ragymadrodd hir a diffyg dechrau dramatig cerdd dan y ffugenw 42340 am Auschwitz a osodwyd ar y brig gan y ddau feirniad arall.\n"Os ydych chi'n sgrifennu am beth mor ddychrynllyd mae'n rhaid ichi ei bwrw hi o'r dechrau," meddai.\nFideo: dim Cadeirio\nDoeddwn i ddim yn gweithio gefn llwyfan tan hanner dydd a'r gystadleuaeth gyntaf ar ... mwy\nNia Lloyd Jones , 13 Awst 2012


SUT MAE EICH PROFIADAU GYDA CHYNNYRCH WEDI NEWID? - Wrexham Glyndwr University\nHafanBlogPostsSUT MAE EICH PROFIADAU GYDA CHYNNYRCH WEDI NEWID?\nSUT MAE EICH PROFIADAU GYDA CHYNNYRCH WEDI NEWID?\nMae tri phrif faes ble rydw i wedi sylwi’n ddiweddar bod pethau wedi newid, ac mae hyn yn bennaf ers y cyfyngiadau COVID a’r cyfnodau clo, ond hefyd oherwydd natur ddigidol y byd erbyn hyn.\nYr un cyntaf yw’r sector harddwch a gofal gwallt, gan edrych yn benodol ar frand All Things Hair fel enghraifft.\nMae’r brand yma fel llawer i un arall yn defnyddio dulliau i helpu’r defnyddiwr yn y cartref, yn hytrach na mynd allan i’r siop drin gwallt, am yn ddiweddar doedden nhw ddim yn gallu gwneud hynny. Mae hyn yn cynnwys fideos ‘sut i wneud’ a thiwtorialau, erthyglau ac awgrymiadau am ba gynnyrch fyddai’n addas ar gyfer eu gwallt. Mae’r tueddiad yma hefyd wedi ei farchnata’n egnïol gan filoedd o flogwyr a dylanwadwyr ym maes harddwch.\nA dydy’r fformat yma ddim wedi ei gyfyngu i’r sector gwallt a harddwch. Does dim ond raid inni edrych ar y diwydiant adeiladu a chrefftau’r cartref, gydag astudiaeth ddiweddar o’r UDA yn canfod bod ‘ 57 y cant o berchnogion tai yn rhoi pwyslais ar wella’u cartrefi yn ystod tri mis cyntaf pandemig COVID-19’ gan greu tueddiad anferthol mewn fideos crefftau’r cartref ar-lein gan fusnesau bach a lleol yr holl ffordd at gwmnïau cadwyn rhyngwladol. Mae’r tiwtorialau fideo yma wedi’n galluogi ni i gwblhau tasgau crefftau’r cartref yn ystod cyfnodau clo, ar ôl prynu’r cynnyrch sydd eu hangen arnom o’u gwefannau.\nMae profiadau siopa wedi newid\nEr enghraifft, siop arddangos Dyson, sy’n brofiad y gallwch chi gerdded drwyddo’n rhyngweithiol mewn 3D gan gysylltu gyda’u cynnyrch a’r ffordd maent yn gweithio, neu pan fo amser yn caniatáu, mae eu siop yn cynnig profiad trochi llawn gydag arddangosiadau ymarferol.\nIechyd a Ffitrwydd yw’r sector nesaf ble gwelwn ni newidiadau parhaus\nMae Apple Fitness+ yn arwain y ffodd wrth greu llawer o gynnwys ar-lein, felly does dim angen inni gamu i mewn i’r gampfa, hyd yn oed os ydyn nhw ar agor erbyn hyn. Mae’r dosbarthiadau ar-lein yn ein cysylltu ni’n ddi-wead at y rhan fwyaf o’u cynnyrch caledwedd corfforol ac yn gwneud y profiad a gawn yn un perffaith. Mae hyn wedi dechrau tueddiad newydd ac un sydd am aros gyda ni mae’n debyg, o leiaf yn y tymor canolig, am fod buddion y cyfleustra gydag ychwanegiad rhaglenni hyfforddi gan arbenigwyr ffitrwydd blaengar yn enfawr.\nFel y gwyddom ni oll, cynaliadwyedd a’r angen i leihau ein ôl troed carbon ym mhopeth a wnawn yw un o’r heriau mwyaf pwysig ar gyfer y byd modern. Rwyf wedi meddwl yn aml bod llawer o gwmnïau a brandiau wedi bod yn araf i’r bwrdd, ac yn newid eu ffyrdd dim ond am fod raid iddyn nhw wneud hynny er mwyn cadw ac ehangu eu sail cwsmer. Felly, pan ddes i ar draws y brand esgidiau rhedeg yma, mi roeddwn i’n hapus.\nMae brand On Running wedi lansio gwasanaeth tanysgrifio ar gyfer esgidiau ymarfer (gan ennill dwy wobr ISPO 2021), a fydd yn rhan o ddolen gynhyrchu cwbl gaeedig, gan olygu y byddant yn ailgylchu’r esgidiau ymarfer rydych yn eu danfon yn ôl i wneud pâr newydd. Mae eu brandio yn ddiddorol gan nodi ‘dyma’r esgid redeg na fyddwch chi fyth yn berchen arni’, ond maen nhw, fodd bynnag, eisiau fy arian! Mae’r esgid yn ddyluniad syml gwyn heb unrhyw lifion na lliwiau.\nMae Peloton (hyfforddwr beicio cyfrifiadurol ar-lein), hefyd bellach yn datblygu caledwedd arall, fel peiriannau rhedeg a rhwyfo ac mae Concept 2,y gwneuthurwr peiriannau rhwyfo hefyd erbyn hyn wedi mynd i gyfeiriad arall i gynnwys SkiErgs a CycleErgs gyda phob un yn cynnig profiadau ar-lein helaeth.\nMwy o wasanaethau tanysgrifio\nMae Pret yn cynnig gwasanaeth tanysgrifio ble cewch chi 5 coffi y dydd!\nMae’r holl leoli cynnyrch yma yn hynod ddiddorol ac mae’n gyffrous gweld brandiau a chwmnïau yn newid ac yn datblygu eu safle strategol i ymdopi â’r gofynion di-baid heddiw gan gymdeithas.\nMae profiad y defnyddiwr o’r cynnyrch yn allweddol ac yn fethodoleg mor bwysig wrth ddylunio cynnych. Bydd profiad da yn annog y defnyddiwr i ddychwelyd ac i brynu gan y brand dro ar ôl tro. Ond mae’r angen i beidio â disbyddu adnoddau naturiol y byd ac i gadw holl gylchred y cynnyrch mewn dolen gynaliadwy gaeedig yn hynod bwysig. Yn y bôn, y cyfosodiad yma o wneud y profiad mor gyflawn â phosib gan ddefnyddio cyn lleied o ddeunyddiau a charbon i gynhyrchu eich cynnyrch yw’r cysyniad y daw cwmnïau llwyddiannus i’w groesawu.\nMae’r trafodaethau yma ynghylch dylunio ac ymddygiad y cwsmer yn rhywbeth y gallwn ni ei gynnig yma ym Mhrifysgol Glyndŵr, ar y cwrs BA (Anrh) Dylunio Cynnyrch. I ganfod mwy am gynnwys y cwrs cliciwch yma.\nYsgrifennwyd gan Daniel Knox. Mae Daniel wedi ymuno â Phrifysgol Glyndŵr Wrecsam yn ddiweddar fel Darlithydd Dylunio Cynnyrch.


Cyfradd cyfnewid Doler yr Unol Daleithiau (USD) I Peso Ariannin (ARS) byw ar farchnad cyfnewid Forex\nCyfraddau cyfnewid FOREX updated: 09/12/2019 03:34\nDoler yr Unol Daleithiau - Peso Ariannin pris ar hyn o bryd ar y farchnad cyfnewid Forex yn 09 Rhagfyr 2019\n03:34:19 (Diweddariad cyfradd forex mewn 59 eiliad)\n1 USD = 59.89 ARS\nCyfradd cyfnewid Forex o Doler yr Unol Daleithiau i Peso Ariannin. Mae'r gyfradd gyfnewid o 1 Doler yr Unol Daleithiau i Peso Ariannin yn y gyfnewidfa Forex yn hafal i 59.89 Peso Ariannin. Gweler Doler yr Unol Daleithiau cyfradd gyfnewid bob 30 eiliad. Gweler cyfraddau cyfnewid y funud, yr awr neu'r dydd.\nSiart masnachu Forex Peso Ariannin i Dollar fyw 09 Rhagfyr 2019\nSiart masnachu Forex Doler yr Unol Daleithiau I Peso Ariannin yn byw, 09 Rhagfyr 2019\nGwnaethom siart cyfradd cyfnewid o Doler yr Unol Daleithiau i Peso Ariannin ar y dudalen hon. Gellir sylwi'n gyflym ar yr holl newidiadau i'r cyfraddau cyfnewid ar y siart. Dewiswch bwynt ar y siart i ddarganfod yr union gyfradd gyfnewid am yr amser iawn. Mae graff y Doler yr Unol Daleithiau i'r Peso Ariannin yn newid yn awtomatig bob 30 eiliad.\nTrosi Doler yr Unol Daleithiau I Peso Ariannin Doler yr Unol Daleithiau I Peso Ariannin Cyfradd cyfnewid Doler yr Unol Daleithiau I Peso Ariannin Hanes y gyfradd gyfnewid\nMasnachu ar-lein Doler yr Unol Daleithiau (USD) i Peso Ariannin ar hyn o bryd\nGellir gwylio newidiadau yn y Doler yr Unol Daleithiau i'r Peso Ariannin bob munud. Y newid yn y gyfradd Doler yr Unol Daleithiau (USD) i Peso Ariannin ar y funud hon yw - -0.24 ARS. Dangosir hanes cyfraddau cyfnewid yn y munudau olaf yn y tabl. Mae gennym dabl o werthoedd ar gyfer y 10 munud olaf i'w gweld yn hawdd.\n59.89 60.13 60.15 60.16 60.18 60.18 60.16 59.91 59.89 59.90\nMasnachu ar-lein Doler yr Unol Daleithiau (USD) i Peso Ariannin masnachu olaf awr\nGellir gwylio newidiadau yn y gyfradd gyfnewid bob awr. Gostyngodd -0.26 ARS yr awr y Doler yr Unol Daleithiau (USD ) i Peso Ariannin. Cyfradd cyfnewid yr awr o'r Doler yr Unol Daleithiau i'r Peso Ariannin yn y tabl am 10 awr. Mae gennym dabl o werthoedd am y 10 awr ddiwethaf i'w gweld yn hawdd.\nMasnachu ar-lein Doler yr Unol Daleithiau (USD) i Peso Ariannin tuedd heddiw 09 Rhagfyr 2019


Lawrlwytho AVG AntiVirus Free 21.11.3215 – Windows – Vessoft\nWindowsDiogelwchAntivirusesAVG AntiVirus Free\nTudalen swyddogol: AVG AntiVirus Free\nAVG AntiVirus Free – diogelwch cyfrifiadurol sylfaenol a diogelwch rhyngrwyd. Mae Antivirus yn sganio PC ac yn olrhain pob ffeil ynghyd ag ymddygiad meddalwedd rhedeg mewn amser real i atal treiddiad bygythiadau a niwtraleiddio firysau sydd eisoes wedi’u gwreiddio’n ddwfn. Mae AVG AntiVirus Free yn gwarantu’r amddiffyniad rhag ymosodiadau ar y we a lawrlwythiadau peryglus trwy atal treiddio’r spyware neu malware trwy wefannau amheus neu ffynonellau eraill ar y we. Mae’r meddalwedd yn rhybuddio am atodiadau e-bost wedi’u heintio â firws ac yn blocio’r dewis i anfon negeseuon e-bost o’r fath o gyfrif defnyddiwr. AVG Mae gan AntiVirus Free system cwmwl i ganfod y firysau, sy’n cael ei wella gyda thechnoleg ddysgu fodern i wella adnabod bygythiadau newydd. Hefyd, mae AVG AntiVirus Free yn cefnogi modd arbennig sy’n blocio hysbysiadau o Windows neu apps eraill os yw’r defnyddiwr yn rhedeg y feddalwedd angenrheidiol yn y modd sgrîn lawn.\nAmddiffyn rhag ffeiliau peryglus mewn amser real\nSystem dadansoddi heuristig ac ymddygiadol\nAmddiffyn gweithgarwch ar y we\nGwirio atodiadau e-bost\nLawrlwytho AVG AntiVirus Free\nSylwadau ar AVG AntiVirus Free\nBDtoAVCHD – mae meddalwedd wedi’i gynllunio i drosi’r disgiau Blu-ray a’r ffeiliau HD MKV i fformat AVCHD heb golli ansawdd a maint wedi’i osod â llaw i storio’r data ar y disgiau bach.


Sleisys oren sych i wneud addurniadau | Crefftau Ymlaen\nJenny monge | 28/09/2021 10:00 | Addurno, Crefftau, Ailgylchu\nHelô bawb! Yn y grefft heddiw rydyn ni'n mynd i'w gweld sut i sychu sleisys oren yn hawdd neu groen oren i allu gwneud addurniadau yn y cwymp. Gellir ei ddefnyddio i wneud canhwyllau neu ganolbwyntiau.\nYdych chi eisiau gwybod sut y gallwch chi ei wneud?\n1 Deunyddiau y bydd eu hangen arnom i sychu ein orennau\nDeunyddiau y bydd eu hangen arnom i sychu ein orennau\nOrennau, cymaint ag y gallwch chi ffitio ar hambwrdd popty.\nDalen pobi a phapur\nY peth cyntaf rydyn ni'n mynd i'w wneud yw torri'r orennau'n dafelli. Ni ddylai'r tafelli fod yn rhy denau oherwydd gallent losgi yn rhy fuan. Gallwch hefyd ddefnyddio croen yr oren ond gan ystyried y bydd yn rhaid i'r darnau hyn reoli nad ydyn nhw'n llosgi.\nRhoesom y popty ar 200º fel ei fod yn cynhesu. Yn y cyfamser rydyn ni'n rhoi papur ar yr hambwrdd pobi ac rydyn ni'n dosbarthu'r holl dafelli yn dda fel nad ydyn nhw'n cyffwrdd â'i gilydd yn ormodol ac maen nhw i gyd yn gallu sychu heb broblem, yn ogystal â gallu rheoli os ydyn nhw'n llosgi.\nawn ni sicrhau nad ydyn nhw'n llosgi. Pan fydd ychydig wedi mynd heibio byddwn yn eu troi drosodd. Dylai ymddangosiad yr orennau fod yn y ffrwythau sych.\nPan fydd yn edrych fel hyn, trowch y popty i ffwrdd a gadewch iddo orffwys ychydig y tu mewn cyn tynnu'r hambwrdd a trosglwyddwch y tafelli i rac weiren fel y gallant oeri yn hawdd heb greu niwl sy'n moistens y sleisys oren.\nUnwaith yn oer, gallwn eu storio mewn bagiau papur neu eu defnyddio'n uniongyrchol i addurno canhwyllau, canolbwyntiau, garlantau, addurno pwdinau, ac ati ...\nAc yn barod! Gallwch chi ddefnyddio'r un broses hon â mathau eraill o ffrwythau fel lemonau, grawnffrwyth, calch, ac ati ... ceisiwch weld pa rai rydych chi'n eu hoffi orau.\nRwy'n gobeithio y byddwch chi'n codi calon ac yn gwneud y grefft hon i addurno'ch cartref gyda dyfodiad yr Hydref.\nLlwybr llawn i'r erthygl: Crefftau Ymlaen » Crefftau » Sychu sleisys oren i wneud addurniadau\nCrefftau i chwarae gartref gyda'r rhai bach yn y tŷ\n5 anifail i'w gwneud gyda'r rhai bach gartref


Gweithio i CHC\nRydym yn dîm staff ymroddedig sy’n cydweithio i alluogi ein haelodau i fod yn wych.\nMae ein diwylliant yn agored, ymddiriedus a gofalgar ac mae ein gwerthoedd yn adlewyrchu sut y gweithiwn gyda’n haelodau a’n rhanddeiliaid yn ogystal â gyda’n gilydd. Mae gan staff y rhyddid i gyflawni eu swyddi pryd a lle y gweithiant orau. Rydym yn annog arloesedd a bob amser yn ymchwilio ffyrdd newydd i wneud pethau yn well.\nMae llawer o gyfleoedd i gydweithio ar draws y sefydliad ar brosiectau, digwyddiadau ac ymgyrchoedd a hefyd ar draws y sector.\nYn ystod y pandemig fe wnaethom symud i weithio o bell ar gyfer pawb – gan ddarparu’r offer a’r dulliau i alluogi staff i barhau i wneud eu swyddi. Byddwn yn parhau i gefnogi staff i weithio’n hyblyg gyda ffocws ar ganlyniadau.\nCynigiwn delerau ac amodau rhagorol sy’n anelu cymell, ymgysylltu a gofalu am ein gweithwyr yn cynnwys:\nGweithio hyblyg – gyda ffocws ar allbynnau ac nid yr oriau a gafodd eu gweithio\nCynllun tâl salwch y cwmni\n25 diwrnod o wyliau y flwyddyn, gan gynyddu i 30 diwrnod erbyn blwyddyn 5\n4 diwrnod o wyliau ychwanegol adeg y Nadolig\nPensiwn cyfraniad diffiniedig\nCyfnod mamolaeth, mabwysiadu a thadolaeth estynedig\nTalu am danysgrifiadau proffesiynol, lle mae’n gysylltiedig â’ch swydd\nCynllun iechyd arian y talwyd amdano\nMynediad i gwnsela wyneb i wyneb\nCynllun benthyciad car\nCynllun seiclo i’r gwaith\nCronfa dysgu a datblygu personol\nCymhorthdal at aelodaeth campfa\nParti Nadolig y Swyddfa\nDyddiau Cwrdd i Ffwrdd\nDigwyddiadau cymdeithasol a chwrdd â’n gilydd\nCyflogau a feincnodir yn allanol, a adolygir bob tair blynedd\nDyfarniad cost byw blynyddol\nPam fod staff wrth eu bodd yn gweithio yn CHC?\nRwy’n teimlo eu bod yn gofalu amdanaf o ddifri ac yn gwerthfawrogi’r pwyslais ar gydbwysedd gwaith-bywyd a hyblygrwydd gweithio.\nHyblygrwydd am sut a phryd y caiff gwaith ei wneud a dealltwriaeth o sut y gall bywyd tu allan i waith effeithio ar lesiant yn y gwaith.\nMae’r ffordd y mae CHC yn gweithio wedi ei seilio ar ymddiriedaeth a grymuso unigolion i wneud y peth cywir.\nY bobl, yr angerdd a’r teimlad o wneud gwahaniaeth!\nMae gweithio yn CHC wedi newid fy mywyd er gwell, sefydliad mor ofalgar. Balch i fod yn rhan o’r dîm.\nGweithio ar bethau sy’n cyfri. Mae pawb angen cartref diogel, cynnes a fforddiadwy – mae bod yn rhan o’r argyfwng tai yn sbardun gwych bob bore!\nNid oes yr un dau ddiwrnod byth yr un fath. Gwn y gallaf ymestyn allan i gydweithwyr os wyf angen help neu gefnogaeth. Caiff fy marn ei chlywed a’i gwerthfawrogi. A dydyn ni ddim yn cymryd ein hunain ormod o ddifri ...:-)\nMae CHC yn amgylchedd cefnogol a hwyliog i weithio ynddo – hyd yn oed mewn byd rhithiol!\nEdrych am yrfa yn y sector tai cymdeithasol?\nRydym wedi ffurfio partneriaeth gyda Charity Job Finder i gyflwyno Swyddi Tai Cymru – gwefan gyntaf Cymru yn llwyr ar gyfer swyddi yn y sector tai cymdeithasol.\nMwy o wybodaeth yma.\nMwy o wybodaeth amdanom ni\nMae Cartrefi Cymunedol Cymru (CHC) yn cynrychioli mwy na 70 cymdeithas tai a sefydliad cymunedol cydfuddiannol dielw yng Nghymru.\nBwrdd Cartrefi Cymunedol Cymru sy’n gosod cyfeiriad strategol y sefydliad ac mae’n gweithio gyda’r grŵp uwch reolwyr i oruchwylio gweithrediad effeithlon y busnes.


Esgeulustod: Carcharu nyrsys - BBC Cymru Fyw\nEsgeulustod: Carcharu nyrsys\nFfynhonnell y llun, Wales News Service/BBC\nLauro Bertulano, Natalie Jones a Rebecca Jones\nMae dau nyrs wedi cael eu carcharu am esgeuluso cleifion mewn ysbyty ym Mhen-y-bont yn fwriadol.\nFe gafodd Rebecca Jones, 32 oed, wyth mis o garchar, ac fe gafodd Lauro Bertulano, 46 oed, ddedfryd o bedwar mis.\nCafodd eu cydweithiwr, Natalie Jones, 42 oed, orchymyn i wneud 80 awr o waith yn y gymuned.\nClywodd Llys y Goron Caerdydd fod y nyrsys wedi methu â gwirio lefelau glwcos cleifion mewn uned strôc arbenigol yn Ysbyty Tywysoges Cymru ym Mhen-y-bont ar Ogwr.\nYn ôl y Barnwr Tom Crowther, roedd ymddygiad y nyrsys yn dangos diffyg cydymdeimlad a dyngarwch.\nFe blediodd y tri yn euog i gyhuddiadau o esgeulustod bwriadol - Rebecca Jones i naw chyhuddiad, Bertulano i chwe chyhuddiad, a Natalie Jones i ddau gyhuddiad.\nDigwyddodd yr achosion yn 2012 a 2013.\nLauro Bertulano a Rebecca Jones\nClywodd y llys fod teuluoedd wedi sôn am eu pryderon am safon y gofal, ond bod hynny wedi ei ddiystyrru.\nFe gafodd 12 nyrs arall eu gwahardd dros dro gan y bwrdd iechyd, ac mae chwech ohonyn nhw wedi cael eu disgyblu.\nDywedodd y bwrdd iechyd y byddant yn cysylltu â'r teuluoedd ac yn holi am eu pryderon.\nYchwanegodd llefarydd ar eu rhan fod "diogelwch cleifion yn hollbwysig" a'u bod "o hyd yn annog pobl i godi unrhyw bryderon sydd ganddynt fel bod modd gweithredu yn sydyn."\nDywedon nhw fod 'na archwiliadau'n cael eu cynnal yn rheolaidd erbyn hyn i sicrhau bod yr un problemau ddim yn codi eto, a bod staff wedi cael eu hailhyfforddi ac yn defnyddio'r dechnoleg ddiweddara'.\n"Rydym nawr yn gallu comisiynu gwaith pellach i ystyried be' allwn ni ei ddysgu o'r digwyddiadau hyn, ac i sicrhau fod popeth mewn lle i atal hyn rhag digwydd eto," meddai'r bwrdd.\n'Rhywfaint o gysur'\nDywedodd y Ditectif Prif Arolygydd Ceri Hughes, o Heddlu De Cymru: "Mae diogelu pobl fregus yn un o brif flaenoriaethau Heddlu De Cymru ac rwy'n gobeithio y gall teuluoedd y cleifion dan sylw, yn ogystal â'r gymuned yn ehangach, gymryd rhywfaint o gysur o'r dedfrydau hyn.\n"Hoffwn ddiolch i'r teuluoedd, sydd wedi helpu gyda'r ymchwiliad ac wedi dangos urddas ac amynedd yn ystod hyn i gyd."\nYn ôl Catrin Attwell, o Wasanaeth Erlyn y Goron: "Mae troseddau fel hyn yn brin. Roedd y diffynyddion wedi'u cyflogi fel nyrsys i roi gwasanaeth yn trin cleifion dan eu gofal. Mae'r erlyniad hwn yn dangos ymrwymiad Gwasanaeth Erlyn y Goron i erlyn troseddwyr sy'n tanseilio'r ffydd sydd gan bobl eraill ynddyn nhw."


Rhan 1. sut i wrando ar Windows\nRhan 2. sut i wrando ar Mac\nRhan 3. sut i wrando ar iPhone\nRhan 4. sut i wrando ar iPad\nRhan 5. sut i wrando ar Android\n6. rhan yma yn rhai o'r swyddogaethau y Radio Spotify a beth y maent yn ei wneud\nMae lawrlwytho spotify cerddoriaeth am ddim gyda TunesGo a gwrando ar unrhyw adeg yn unrhyw le\n1. sut i wrando ar Windows\nHefyd mae Spotify gwasanaeth ffrydio cerddoriaeth radio elwir Spotify Radio. Y Radio Spotify ar gael 24/7 ac mae'n fel gorsaf radio gwirioneddol sy'n eich galluogi i ddarganfod cerddoriaeth da iawn. Gallwch greu eich hun gorsaf radio rhithwir ar artistiaid, caneuon a genres ddod â radio personol phrofiad i chi. Mae y radio yn caniatáu sgipiau diderfyn sy'n eich galluogi i gymryd rheolaeth llwyr dros yr ydych am ei glywed ac pan ydych am ei glywed.\nMae y radio Spotify integredig yn yr holl apps Spotify. Gallwch weld Spotify radio ar eich ffôn, gliniadur, tabled a holl ddyfeisiau eraill gefnogi Spotify Apps. Peidiwch â defnyddwyr angen lawrlwytho app ar wahân neu feddalwedd ar gyfer y Radio Spotify.\nAr ôl llofnodi'r, llwytho i lawr a gosod yr ap Spotify oddi ar y wefan Spotify, agor y Spotify meddalwedd ar eich cyfrifiadur Windows.\nO'r ochr chwith yr app Spotify, cliciwch ar y "Radio"\nAr y sgrin nesaf, cliciwch ar orsaf newydd i ychwanegu y gorsafoedd a hoffech chi i wrando ar eich proffil.\nNesaf, rhowch enw'r trac, artist neu hoffech chi ychwanegu at eich radio a dewiswch o'r canlyniadau chwilio rhestr chwarae.\nDyna ydych yn gwneud eich gorsaf newydd. Gallwch greu gorsafoedd hyd at 20 i wrando ar y tro.\n2. sut i wrando ar Mac\nSpotify Radio hefyd ar gael ar AO Mac ac mae'r dull gweithredu a nodweddion fel y ffenestri tebyg.\nYmuno, lawrlwytho a gosod yr ap Spotify ar gyfer AO Mac o wefan Spotify, agor y Spotify meddalwedd ar eich cyfrifiadur Mac.\nO'r ochr chwith yr app Spotify, cliciwch ar y "Radio".\nBellach gallwch fwynhau Spotify Radio ar eich cyfrifiadur Mac. Gallwch greu gorsafoedd hyd at 20 i wrando ar y tro.\n3. sut i wrando ar iPhone\nI wrando ar Spotify Radio ar eich iPhone,\nLawrlwytho ap Spotify ar gyfer iPhone yn yr Apple App Store.\nYn agor yr App Spotify llwytho i lawr ac ymuno neu fewngofnodi i'ch cyfrif.\nFanteisio ar y fwydlen yn y gornel chwith uchaf y sgrin.\nTap opsiynau a ddarperir ar 'Radio'.\nI ychwanegu gorsafoedd at eich app Spotify ar iPhone, fanteisio ar y botwm 'Orsaf newydd'.\nTeipiwch enw'r trac, artist neu hoffech chi ychwanegu at eich radio a dewiswch o'r canlyniadau chwilio rhestr chwarae.\nBellach gallwch fwynhau Spotify Radio ar eich iPhone. Unwaith eto, gallwch greu gorsafoedd hyd at 20 i wrando ar y tro.\n4. sut i wrando ar iPad\nI wrando ar Spotify Radio ar eich iPad;\nLawrlwytho ap Spotify ar gyfer iPad yn yr Apple App Store.\nYn agor yr App Spotify llwytho i lawr a lofnodi (os nad oes gennych gyfrif) neu fewngofnodi i'ch cyfrif.\nO opsiynau a ddarperir, fanteisio ar 'Radio'.\nI ychwanegu gorsaf at eich app Spotify ar iPad, fanteisio 'orsaf newydd' botwm.\nBellach gallwch fwynhau Spotify Radio ar eich iPad. Gallwch greu gorsafoedd hyd at 20 i wrando ar y tro.\n5. sut i wrando ar Android\nI wrando ar Spotify Radio ar eich dyfais Android;\nLawrlwytho yr app Spotify ar gyfer eich dyfais Android yn y storfa Google.\nO opsiynau a ddarperir fanteisio 'Radio'.\nI ychwanegu gorsaf at eich app Spotify ar eich dyfais Android, fanteisio 'orsaf newydd' botwm.\nBellach gallwch fwynhau Spotify Radio ar eich dyfais Android. Gallwch greu gorsafoedd hyd at 20 i wrando ar y tro.\n6. Dyma rai o'r swyddogaethau y Radio Spotify a beth y maent yn ei wneud\nBotwm nesaf: Dapio neu glicio ar y botwm hwn bydd neidio i'r trac nesaf.\nBodiau i fyny/i lawr: Defnyddio y bodiau i neu cyfatebol bodiau i lawr i gael Spotify Gadewch y gerddoriaeth perffaith i chi.\nDileu orsaf annymunol: I ddileu gorsafoedd nad ydych eisiau, cliciwch ar y X sy'n ymddangos pan byddwch yn hofran uwchben yr orsaf.\nEr bod Spotify Radio mawr radio ar gyfer defnyddwyr, mae'n cyfyngu ar y nifer o sgipiau ar gael ar gyfer defnyddwyr am ddim. Mae defnyddwyr am ddim hawl i hepgor dim ond 6 gwaith fesul awr a gadael iddyn nhw wrando ar beth bynnag a ddaw eu ffordd p'un a ydynt yn hoffi hynny neu na fydd, tra gall y defnyddwyr premiwm yn anwybyddu'r gynifer o weithiau ag y dymunant.\n> Adnoddau > Spotify > mwynhau eich hun gyda Spotify Radio unrhyw bryd ac unrhyw le


Gwybodaeth am y Cyngor - Cyngor Tref y Rhyl\nBeth mae’r Cyngor Tref yn ei wneud?\nMae Cyngor Tref y Rhyl yn cynrychioli barn trigolion, busnesau a mudiadau eraill yn y dref, ac rydym yn gwneud hyn yn rheolaidd trwy drafod materion yn ein cyfarfodydd.\nRydym yn ystyried materion sydd wedi eu cyfeirio atom gan Gynulliad Cymru, Cyngor Sir Ddinbych, asiantaethau cyhoeddus eraill, mudiadau lleol ac aelodau’r cyhoedd. Weithiau mae'r rhain yn faterion y mae’n rhaid i ni fynegi barn arnynt dan y gyfraith, megis materion cynllunio. Weithiau ymgynghorir â ni oherwydd pwysigrwydd y mater i’r dref, er enghraifft strategaeth dwristiaeth i’r dyfodol, neu gynnig i newid rheolaeth traffig yn y Rhyl.\nRydym bob amser yn barod, hefyd, i chwilio am wybodaeth ar faterion rydym yn teimlo y dylid bod wedi ymgynghori â ni arnynt neu lle hoffem fynegi barn. Gwahoddir siaradwyr yn rheolaidd i gyfarfod gyda ni i drafod a rhoi gwybodaeth ar bynciau o ddiddordeb cyffredinol neu arwyddocâd lleol.\nMae tîm bychan o staff cyfeillgar yn rheoli ein materion cyfreithiol, ariannol a gweinyddol a gwneud unrhyw ymchwil sydd ei angen i sicrhau bod y Cyngor yn gwybod cymaint ag y bo modd am faterion y dref.\nSerch hynny, mae cyfyngiad ar yr hyn y medrwn ei wneud dan y gyfraith ac nid yw pwerau helaeth Cyngor Sir Ddinbych gennym ni. Cyngor Sir Ddinbych yw’r prif awdurdod sy’n gyfrifol am gyflenwi’r rhan fwyaf o wasanaethau hanfodol beunyddiol y dref. Cyfeiriwch at Gyngor Sir Ddinbych i gael mwy o wybodaeth. Mae Cyngor Sir Ddinbych yn gweithio gyda chyrff sector cyhoeddus mawr eraill i gyflenwi gwasanaethau iechyd, gwarchod y cyhoedd, addysg bellach ac amgylcheddol yn yr ardal, ac mae wedi sefydlu Bwrdd Gwasanaethau Lleol i hwyluso gyda hyn.\n© 2022 Cyngor Tref y Rhyl ~ Gwefan gan Delwedd.


Brewster, Washington - Wicipedia\n3.078216 km², 1.51 mi²\n248 metr, 814 Troedfedd\nDinas yn Okanogan County, yn nhalaith Washington, Unol Daleithiau America yw Brewster, Washington.\nCeir 9 cylchfa amser yn UDA, ac mae hon yn perthyn i'r cylchfa amser a elwir yn: Cylchfa Amser y Cefnfor Tawel, UTC−08:00, UTC−07:00.\nMae ganddi arwynebedd o 3.078216 cilometr sgwâr, 1.51 ac ar ei huchaf mae'n 248 metr, 814 Troedfedd yn uwch na lefel y môr. Yn ôl cyfrifiad y wlad, poblogaeth y dref yw: 2,370 (1 Ebrill 2010); mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nLleoliad Brewster, Washington\no fewn Okanogan County\nCeir nifer o bobl nodedig a anwyd yn Brewster, gan gynnwys:\nSiroedd o fewn talaith Washington\n↑ "2010 Demographic Profile Data". Biwro Cyfrifiad yr Unol Daleithiau. Cyrchwyd 27 Chwefror 2020.\nWedi dod o "https://cy.wikipedia.org/w/index.php?title=Brewster,_Washington&oldid=10101681"\nDinasoedd Okanogan County\nDinasoedd Okanogan County, Washington\nNewidiwyd y dudalen hon ddiwethaf ar 11 Ebrill 2020, am 09:41.